open-index/open-wikipedia-markdown huggingface dataset:
പെരിങ്ങാല (ചെങ്ങന്നൂർ )

ആലപ്പുഴ ജില്ലയിൽ ചെങ്ങന്നൂർ  താലൂകിൽ  മുളക്കുഴ പഞ്ചായത്തിലെ  ഒരു പ്രശസ്ത ഗ്രാമം ആണ്  പെരിങ്ങാല ( PERINGALA) .'**<nowiki/>' പെരിയ ശാല**' ലോപിച്ചാണ് **പെരിങ്ങാല എന്ന** പേര് വന്നത് . ഏകദേശം  600 വർഷങ്ങൾകുമുമ്പ്  ഇവിടെ ഒരു **പെരിയശാല ( ഉന്നത വിദ്യാഭാസ കേന്ദ്രം )** നിലനിന്നിരുന്നു. ഇവിടുത്തെ പ്രധാന ജംക്ഷന്റെ പേര് "**വായനശാല"**  എന്നാണ് . 1850 നു  മുൻപേ  ഇവിടെ  വായനശാല ഉണ്ടായിരുന്നു. പണ്ട്  പെരിങ്ങാല  **വായനശാല ,** ചെങ്ങന്നൂരിലെ  ഒരു  പ്രധാന ആദ്ധ്യാത്മിക സാംസ്കാരിക  കേന്ദ്രമായിരുന്നു .ഇവിടുത്തെ **നാടുവാഴി** കുടുംബമായ  **<nowiki/>'കുളമുള്ളതിൽ** - **മുകളിശ്ശേരിൽ  '<nowiki/>**  തറവാട്   ആദ്ധ്യാത്മിക സാംസ്കാരിക പ്രവർത്തനങ്ങൾക്കു മുൻഗണന നല്കിയ വിദ്യാസമ്പന്നരും ചെങ്ങന്നൂർ താലൂകിലെ ഏറ്റവും  വലിയ സമ്പന്ന കുടുംബവുമായിരുന്നു  .1890 കാലത്ത്  ഒരു ഗണപതി ക്ഷേത്രവും  ആശ്രമവും, പിന്നീട്  SVLP  SCHOOL ഉം സ്ഥാപിച്ച  ശ്രീ.ശ്രീധര സ്വാമികൾ  ഈ കുടുംബാഗം ആയിരുന്നു . **ശ്രീനാരായണ ഗുരുദേവൻറെ** നിർദ്ദേശപ്രകാരം  **<nowiki/>'പാങ്ങാട്ട് ശിവക്ഷേത്രം**' വും ശ്രീധര സ്വാമികൾ സ്ഥാപിച്ചിട്ടുണ്ട് . തിരുവിതാംകൂറിലെ ഏറ്റവും പ്രശസ്തമായ  **വിഷചികിൽസ** വൈദ്യ കുടുംബമായ  **<nowiki/>'വട്ടയത്തിൽ വൈദ്യശാല ' കുടുംബം**  പെരിങ്ങാലയിൽ ആണ്.  1920 നു  മുൻബെ  **ആര്യ സമാജത്തിന്റെ**  പ്രവര്ത്തനങ്ങളും   പെരിങ്ങലയിൽ ഉണ്ടായിരുന്നു . പെരിങ്ങാലയിലെ SNDP  YOGAM ത്തിന്റെ ഒരു   BUILDING   നു 1950 കളിൽ ഇൽ  തറക്കല്ല് ഇട്ടത് **ശ്രീ മന്നത്ത് പത്മനാഭൻ ആയിരുന്നു .** 

**പെരിങ്ങാലയിലെ ക്ഷേത്രങ്ങൾ** 

1,ചക്കുളത്തയ്യത്ത് ശ്രീഭദ്രകാളി ദേവിക്ഷേത്രം     2, കുളപ്പുര  മഹാഗണപതി ക്ഷേത്രം      3,പാങ്ങാട്ട്  ശ്രീ മഹാദേവ ക്ഷേത്രം                                                       4, ആലിഞ്ചുവട് ശ്രീ മഹാദേവ ക്ഷേത്രം , 5,പെരിങ്ങാല  ഗുരുമന്ദിരം                                             6, പെരിങ്ങാല നോർത്ത് ഗുരു മന്ദിരം                       7, പൂതംകുന്ന് ഗുരുമന്ദിരം                                                      

8, ശ്രീ  അയ്യാ  വൈകുണ്ഠർ സ്വാമി  ക്ഷേത്രം   9, ശ്രീ  ഷിർദി സായിബാബ ക്ഷേത്രം .                    

**പെരിങ്ങാലയിൽ നിന്നുള്ള പ്രശസ്ത വ്യക്തികൾ**  

1, **ശ്രീ . ശ്രീധര സ്വാമികൾ ,-** (ശ്രീധരപ്പണിക്കർ )

കുളപ്പുര ഗണപതി ക്ഷേത്രം, പാങ്ങാട് ശിവക്ഷേത്രം, Peringala SVLP Shool  എന്നിവ സ്ഥാപിച്ചു, വൈക്ക്യം  സത്യാഗ്രഹത്തിന്  ധനസഹായം  നല്കി. 1924 ലെ വെള്ളപ്പൊക്കകാലത്ത്  ചെങ്ങന്നൂർ,ബുധന്നൂർ ,എണ്ണക്കാട് നിവാസികൾക്  ഭക്ഷണവും ധനവും നല്കി സഹായിച്ചു സംരക്ഷിച്ചു.

2 **ബാരിസ്റ്റർ മുകളിൽശ്ശേരിൽ  നാരായണപ്പണിക്കർ** -

**ഇന്ത്യൻ പ്രസിഡൻറ്  ആയിരുന്ന ശ്രീ .K R നാരായണനെ** കണ്ടെത്തി , പഠനസഹായവും , മാർഗനിർദേശവും നൽകി ഉന്നതിയിൽ എത്തിച്ചു.

3,  **ശ്രീ. കുളമുള്ളതിൽ കൃഷ്ണപ്പണിക്കർ**- SVLP SCHOOL  സർക്കാരിനു  നൽകി, Sir CP രാമസ്വാമി അയ്യരുടെ  അടുത്ത സുഹൃത്ത്, ചെങ്ങന്നൂരിലെ പ്രധാന  പൌരപ്രമുഖൻ, ആദ്യമായി   ചെങ്ങന്നൂർ  താലൂകിൽ CAR വാങ്ങിയ ആൾ, ചെങ്ങന്നൂർ SNDP UNION സ്ഥാപിച്ചു. 

4 , **ശ്രീ. പെരിങ്ങാല ബാലകൃഷ്ണൻ-** എഴുത്തുകാരൻ , SNDP UNION പ്രസിഡൻറ്, അസെംബ്ലീയിലേക് മൽസരിച്ചിടുണ്ട്.

5 **, ശ്രീ , ശ്രീഗുരു സായിപ്രീത് സ്വാമിജി-**  പെരിങ്ങാല ഷിർദ്ദി സായി ക്ഷേത്രം, ശ്രീഗുരു സായി ആശ്രമം, ശാന്തിധാമം ആശ്രമം- മലേഷ്യ, 

അൻപുധാം charitable trust - മലേഷ്യ എന്നിവ സ്ഥാപിച്ചു.
ജി.എച്ച്.എസ്.എസ്. കഴക്കൂട്ടം

തിരുവനന്തപുരം ജില്ലയിലെ കഴക്കൂട്ടം നിയോജകമണ്ഡലത്തിലെ ഒരു സർക്കാർ വിദ്യാലയമാണ് **ഗവൺമെന്റ് ഗേൾസ് ഹയർ സെക്കണ്ടറി സ്കൂൾ കഴക്കൂട്ടം.**

## ചരിത്രം
എട്ടുവീട്ടിൽ പിളളമ്മാരിൽ പ്രധാനിയായ കഴക്കൂട്ടത്തു പിളളയുടെ കഴക്കൂട്ടം കൊട്ടാരത്തിന് സമീപത്താണ് 110 വർഷം പഴക്കമുളള കഴക്കൂട്ടം ഗവൺമെന്റ് ഹൈസ്ക്കൂൾ സ്ഥിതി ചെയ്യുന്നത്. മഹാരാജാവിന്റെ അപ്രീതിയ്ക്ക് പാത്രമായ കഴക്കൂട്ടത്തു പിളളയുടെ കൊട്ടാരം ഇടിച്ച് തകർത്ത് കുളംകോരിയ സ്ഥലത്തെ കുളവും അവശിഷ്ടങ്ങളും ചരിത്രസാക്ഷിയായി ഇപ്പോഴും നിലനിൽക്കുന്നു.

കൊല്ലവർഷം 1088, 1095 എന്നീ രണ്ടു സന്ദർഭങ്ങളിലായി കഴക്കൂട്ടം തെക്കും ഭാഗം മുറിയിൽ മൂലയിൽ വീട്ടിൽ പത്മനാഭപ്പിളള അനന്തിരവൻ നീലകണ്ഠപിളള,   ഗ്രാമത്തിൽ പരദേശ ബ്രാഹ്മണ വെങ്കിട്ടരാമൻ പുത്രൻ സുബ്രഹ്മണ്യ അയ്യർ, കരിയിൽ വലിയവീട്ടിൽ കാളിപ്പിളള പത്മനാഭപ്പിളള എന്നിവർ ചേർന്ന് 57 ചക്രം കൊടുത്തു രണ്ടു സന്ദ൪ഭങ്ങളിലായി 50 സെന്റും 94 സെന്റും വാങ്ങിയതായി കാണുന്നു. അതോടൊപ്പം സ്ക്കൂളിൽ നിലവിലുണ്ടായിരുന്ന കെട്ടിടത്തെപ്പററിയും സ്കൂളിലുള്ള ആധാരത്തിൽ വിവരിക്കുന്നു.  

കുടിപ്പളളിക്കൂടത്തിന്റെ സമീപമുണ്ടായിരുന്ന മലയാളം എലിമെന്ററി സ്കൂൾ ഉൾപ്പെടുത്തി ഹയർഗ്രേഡ് എലിമെന്ററി സ്കൂളായി. 1981-1982-ൽ സ്ക്കൂൾ അപ്ഗ്രേഡ് ചെയ്തു. 2004-2005ൽ ഹയർ സെക്കന്ററി സ്കൂളായി.

## മികവിന്റെ കേന്ദ്രം
2020 ൽ ഈ സ്കൂൾ മികവിന്റെ കേന്ദ്രമായി ഉയർത്തപ്പെട്ടു. സംസ്‌ഥാന സർക്കാരിന്റെ പൊതു വിദ്യാഭ്യാസ സംരക്ഷണ യജഞം പദ്ധതിയിലാണ്  ഈ പൊതു വിദ്യാലയം മികവിന്റെ കേന്ദ്രമായത്‌. ഇതിന്റെ ഉദ്ഘാടനം, 2020 സെപ്റ്റംബർ 9 ന്  കൈറ്റ് വിക്ടേർസ് ചാനൽ വ‍ഴി ഓൺ  ലൈനായി മുഖ്യമന്ത്രി പിണറായി വിജയൻ നിർവഹിച്ചു. ഒരു നിയോജക മണ്ഡലത്തിൽ നിന്നും ഒരു സ്കൂൾ എന്ന നിലയിൽ 140 സ്‌കൂളുകളെ മികവിന്റെ കേന്ദ്രങ്ങളായി ഉയർത്തുന്ന പദ്ധതിയിൽ ഉൾപ്പെട്ടതാണ് ഈ സ്കൂൾ. രണ്ട് കെട്ടിടങ്ങളിലായി 27 ഹൈടെക് ക്ലാസ് മുറികളും 800 പേരെ ഉൾക്കൊള്ളുന്ന ഓപൺ ഓഡിറ്റോറിയവും 250 പേരെ ഉൾക്കൊള്ളുന്ന ഡൈനിങ് ഹാളും ഉൾപ്പെടുന്നു. കിഫ്ബിയിൽ നിന്ന് അഞ്ച് കോടി രൂപ ചെലവഴിച്ചാണ് സ്‌കൂൾ നവീകരിച്ചത്. ഇതുകൂടാതെ ജനപ്രതിനിധികളുടെ വികസനഫണ്ടും തദ്ദേശസ്ഥാപനങ്ങളുടെ ഫണ്ടും ജനകീയ കൂട്ടായ്മകളിലൂടെ സ്വരൂപിച്ച ഫണ്ടും നിർമാണത്തിന് ഉപയോഗിച്ചിട്ടുണ്ട്.

## അവലംബം


വർഗ്ഗം:സർക്കാർ വിദ്യാലയങ്ങൾ
വർഗ്ഗം:തിരുവനന്തപുരം ജില്ലയിലെ വിദ്യാലയങ്ങൾ
വർഗ്ഗം:മികവിന്റെ കേന്ദ്രങ്ങളായി തെരഞ്ഞെടുക്കപ്പെട്ട വിദ്യാലയങ്ങൾ
ശ്രീജിത്ത്‌ കണ്ടോത്ത്

1980 കണ്ണൂർ ജില്ലയിൽ തിലാന്നൂർ എന്ന സ്ഥലത്ത് കൂവകൈ കരുവന്റെയും ശാന്തയുടെയും മകനായി ജനനം അവിടെനിന്നും മാറി തൊട്ടടുത്ത കിഴുത്തള്ളി എന്ന ദേശത്ത് വളർന്നു കിഴുത്തള്ളി ഈസ്റ്റ്‌ യുപി സ്കൂളിലും ചാല സ്കൂളിലുമായി പഠനം തുടന്നുള്ള വിദ്യാഭയസത്തോടൊപ്പം ജോലിയും, 2003 ൽ സിറ്റി ചാനൽ കണ്ണൂരിൽ ന്യൂസ്‌ എഡിറ്റർ  2005 ഇൽ മാധ്യമ പ്രവർത്തകനായി ജീവൻ ടിവിയിലൂടെ, തുടന്ന് media one ൽ 2016ൽ സംസ്ഥാന മാധ്യമ പുരസ്‌കാരം നേടി ഇതിനിടയിൽ കാഴ്ച അവാർഡ് തുടങ്ങി പല അവാർഡുകളും നേടി.
ജി.ജി.എച്ച്.എസ്.എസ്. നെടുമങ്ങാട്

തിരുവനന്തപുരം ജില്ലയിലെ നെടുമങ്ങാട് നിയോജകമണ്ഡലത്തിലെ ഒരു സർക്കാർ വിദ്യാലയമാണ് **ഗവൺമെന്റ് ഗേൾസ് ഹയർ സെക്കണ്ടറി സ്കൂൾ നെടുമങ്ങാട്.**  1879-ൽ സ്ഥാപിച്ച ഈ വിദ്യാലയം തിരുവനന്തപുരം ജില്ലയിലെ പഴക്കമേറിയ വിദ്യാലയങ്ങളിലൊന്നാണ്. വിദ്യാലയത്തിനു മുന്നിലെ പുതിയ പാതയ്ക്ക് കവി എ. അയ്യപ്പന്റെ പേരാണിട്ടിരിക്കുന്നത്. 

## ചരിത്രം
1867 ൽ വെർണാകുലർ എഡ്യൂക്കേഷൻ ഡയറക്ടറായി ശ്രീ. ശങ്കർ സുബ്ബരായർ നിയമിതനായ തോടെയാണ് താലൂക്കടിസ്ഥാനത്ത് ഒരു സ്കൂളിന് തുടക്കം കുറിച്ചത്. ആൺകുട്ടികൾ എ.ഇ.ഒ ഓഫീസ് കെട്ടിടത്തിലും പെൺകുട്ടികൾ കെ.എസ്.ആർ.റ്റി. സി സ്റ്റാന്റ് സ്ഥിതി ചെയ്യുന്ന കെട്ടിടത്തിലുമാണ് പഠിച്ചിരുന്നത്. പിന്നീട് ഇത് ഇംഗ്ലീഷ് മീഡിയം സ്കൂളായി മാറി. അക്കാലത്ത് മിഡിൽ സ്കൂളിൽ നിന്ന് ജയിക്കുന്നവർ തിരുവനന്തപുരത്ത് പോയാണ് ഉന്നത വിദ്യാഭ്യാസം നേടിയിരുന്നത്. തുടർന്ന് ഇതൊരു ഹൈസ്കൂളായി ഉയർത്തി. ഹൈസ്ക്കൂൾ (ഇപ്പോഴുള്ള ലൈബ്രറി കെട്ടിടം) മുസാവരി ബംഗ്ലാവിലേക്ക് മാറ്റി. പിന്നീട് 1967 ൽ ആൺകുട്ടികളെ മഞ്ചയിലേക്ക് മാറ്റി. 1997  ൽ ഇതൊരു ഹയർസെക്കണ്ടറി സ്കൂളായി ഉയർത്തപ്പെട്ടു. മിക്സഡ് സ്കൂളായിട്ടാണ് ആദ്യകാലത്ത് പ്രവർത്തിച്ചിരുന്നതെങ്കിലും ആൺകുട്ടികൾക്കും പെൺകുട്ടികൾക്കും പ്രത്യേകം ക്ലാസ്സുകളായിട്ടാണ് നടത്തിയിരുന്നത്. ആൺകുട്ടികൾ ഇപ്പോഴത്തെ ബി. യു.പി.എസ് കെട്ടിടത്തിലാണ് ആദ്യം പഠിച്ചിരുന്നത്. 1961 - ൽ പെൺ പള്ളിക്കൂടം ആൺ പള്ളിക്കൂടം എന്നു രണ്ടായി തിരിച്ചെങ്കിലും അനുയയോജ്യമായ സ്ഥലം ലഭിക്കാത്തതിനാൽ ആണ് ഒരുമിച്ച് പ്രവർത്തിച്ചിരുന്നത്.

ശ്രീമൂലം തിരുനാളിന്റെ ഓർമ്മക്കായി ഒരു ടൗൺഹാൾ ഈ സ്കൂളിന്റെ കോമ്പൗണ്ടിൽ നിർമിച്ചു. ശ്രീമൂലം തിരുനാളിന്റെ ഒരു എണ്ണ ഛായാചിത്രവും ഇവിടെ സൂക്ഷിച്ചിട്ടുണ്ട്.

## മികവിന്റെ കേന്ദ്രം
2020 ൽ ഈ സ്കൂൾ മികവിന്റെ കേന്ദ്രമായി ഉയർത്തപ്പെട്ടു. സംസ്‌ഥാന സർക്കാരിന്റെ പൊതു വിദ്യാഭ്യാസ സംരക്ഷണ യജഞം പദ്ധതിയിലാണ് ഈ പൊതു വിദ്യാലയം മികവിന്റെ കേന്ദ്രമായത്‌. ഇതിന്റെ ഉദ്ഘാടനം, 2020 സെപ്റ്റംബർ 9 ന് കൈറ്റ് വിക്ടേർസ് ചാനൽ വ‍ഴി ഓൺ  ലൈനായി മുഖ്യമന്ത്രി പിണറായി വിജയൻ നിർവഹിച്ചു. ഒരു നിയോജക മണ്ഡലത്തിൽ നിന്നും ഒരു സ്കൂൾ എന്ന നിലയിൽ 140 സ്‌കൂളുകളെ മികവിന്റെ കേന്ദ്രങ്ങളായി ഉയർത്തുന്ന പദ്ധതിയിൽ ഉൾപ്പെട്ടതാണ് ഈ സ്കൂൾ. 12 കോടി ചെലവിട്ടാണ് പുതിയ കെട്ടിടവും അനുബന്ധ നിർമാണപ്രവർത്തനങ്ങളും പൂർത്തിയാക്കിയത്.
പുതിയ കെട്ടിടസമുച്ചയത്തിൽ സ്മാർട്ട് ക്ലാസ് റൂമുകൾ, മൾട്ടിമീഡിയ തിയേറ്റർ, കോൺഫറൻസ് ഹാൾ, ആധുനിക ലൈബ്രറി, റീഡിങ് റൂം, ലാബുകൾ, ടാലന്റ് ലാബുകൾ, ഭാഷ, ഗണിത ലാബുകൾ, മത്സര ക്ലബ്ബുകൾ തുടങ്ങിയവയാണ് സജ്ജമാക്കിയിരിക്കുന്നത്. കൗൺസിലിങ്‌ സൗകര്യങ്ങൾക്കുള്ള സംവിധാനവും ഒരുക്കിയിട്ടുണ്ട്.

## അവലംബം


വർഗ്ഗം:സർക്കാർ വിദ്യാലയങ്ങൾ
വർഗ്ഗം:തിരുവനന്തപുരം ജില്ലയിലെ വിദ്യാലയങ്ങൾ
വർഗ്ഗം:മികവിന്റെ കേന്ദ്രങ്ങളായി തെരഞ്ഞെടുക്കപ്പെട്ട വിദ്യാലയങ്ങൾ
കരിക്ക് (വിവക്ഷകൾ)

*കരിക്ക് (വെബ് സീരീസ്) - മലയാളത്തിലെ ഒരു വെബ്സീരീസ്
*കരിക്ക് - തെങ്ങിന്റെ ഇളം കായ
ജി.എച്ച്.എസ്.എസ്. ശൂരനാട്

കൊല്ലം ജില്ലയിലെ കുന്നത്തൂർ നിയോജകമണ്ഡലത്തിലെ ഒരു സർക്കാർ വിദ്യാലയമാണ് **ഗവൺമെന്റ് ഹയർ സെക്കണ്ടറി സ്കൂൾ ശൂരനാട്.** 
## ചരിത്രം
1949 ജൂൺ മാസത്തിൽ, കളത്തൂർ വി. ഗോപാലപിള്ള നൽകിയ ഒരേക്കർ സ്ഥലത്ത് സ്ഥാപിതമായ ഇംഗ്ളീഷ് സ്ക്കൂളാണ് പിന്നീട് ശൂരനാട് ഗവണ്മെന്റ് ഹയർ സെക്കൻഡറി സ്ക്കൂളായത്. മുടിയിൽത്തറ വി.ഭാസ്ക്കർ, കുമ്പളത്ത് ശങ്കുപ്പിള്ള എന്നിവരുടെ പിന്തുണയോടെ തെന്നില ബംഗ്ളാവിൽ ശ്രീ.എൻ. ഗോവിന്ദപ്പിള്ള (പ്രസിഡന്റ്), കളത്തൂർ.വി.ഗോപാലപിള്ള(സെക്രട്ടറി) എന്നിവരുൾപ്പെട്ട 15 അംഗ കമ്മിറ്റിയാണ് സ്ക്കൂളിന്റെ നേതൃത്വം വഹിച്ചിരുന്നത്. 1954 – ൽ സ്ക്കൂളിലെ ആദ്യത്തെ എസ്.എസ്.എൽ.സി. ബാച്ച് പരീക്ഷയെഴുതി. 1959 – ൽ വിദ്യാലയം സർക്കാർ ഏറ്റെടുത്തു.  പൊതുറോഡിന് കിഴക്ക് വശത്ത് ഹയർ സെക്കൻഡറിയും, സ്ക്കൂൾ ഓഫീസുകളും , പടിഞ്ഞാറുവശം ഹൈസ്ക്കൂൾ വിഭാഗവും പ്രവർത്തിക്കുന്നു. 

## ഭൗതിക സൗകര്യങ്ങൾ
മൂന്ന് ഏക്കർ ഭൂമിയിലാണ് വിദ്യാലയം സ്ഥിതി ചെയ്യുന്നത്. ഹൈസ്കൂളിന് 5 കെട്ടിടങ്ങളിലായി 30 ക്ലാസ് മുറികളും ഹയർ സെക്കണ്ടറിക്ക് 2 കെട്ടിടങ്ങളിലായി 12 ക്ലാസ് മുറികളുമുണ്ട്. അതിവിശാലമായ ഒരു കളിസ്ഥലം വിദ്യാലയത്തിനുണ്ട്.

യു.പി.യ്ക്കം, ഹൈസ്കൂളിനും ഹയർസെക്കണ്ടറിക്കും വെവ്വേറെ കമ്പ്യൂട്ടർ ലാബുകളുണ്ട്. രണ്ട് ലാബുകളിലുമായി ഏകദേശം ഇരുപത്തഞ്ചോളം കമ്പ്യൂട്ടറുകളുണ്ട്. ബ്രോഡ്ബാന്റ് ഇന്റർനെറ്റ് സൗകര്യം ലഭ്യമാണ്.

## മികവിന്റെ കേന്ദ്രം
2020 ൽ ഈ സ്കൂൾ മികവിന്റെ കേന്ദ്രമായി ഉയർത്തപ്പെട്ടു. സംസ്‌ഥാന സർക്കാരിന്റെ പൊതു വിദ്യാഭ്യാസ സംരക്ഷണ യജഞം പദ്ധതിയിലാണ് ഈ പൊതു വിദ്യാലയം മികവിന്റെ കേന്ദ്രമായത്‌. ഇതിന്റെ ഉദ്ഘാടനം, 2020 സെപ്റ്റംബർ 9 ന് കൈറ്റ് വിക്ടേർസ് ചാനൽ വ‍ഴി ഓൺ  ലൈനായി മുഖ്യമന്ത്രി പിണറായി വിജയൻ നിർവഹിച്ചു. ഒരു നിയോജക മണ്ഡലത്തിൽ നിന്നും ഒരു സ്കൂൾ എന്ന നിലയിൽ 140 സ്‌കൂളുകളെ മികവിന്റെ കേന്ദ്രങ്ങളായി ഉയർത്തുന്ന പദ്ധതിയിൽ ഉൾപ്പെട്ടതാണ് ഈ സ്കൂൾ. ഹൈടെക് സൗകര്യങ്ങളോടെ രണ്ട് പുതിയ കെട്ടിടങ്ങൾ നിർമ്മിച്ചു. പുതിയ കെട്ടിടത്തിൽ ശാസ്ത്ര ഗണിത ശാസ്ത്ര ഐടി വിദേശ ഭാഷ എന്നിവ പഠിക്കാൻ സൗകര്യമുള്ള ലാബുകൾ, പെൺ കുട്ടികൾക്ക് വിശ്രമ മുറികൾ എന്നിവയുണ്ട്.

## അവലംബം
 

വർഗ്ഗം:സർക്കാർ വിദ്യാലയങ്ങൾ
വർഗ്ഗം:കൊല്ലം ജില്ലയിലെ വിദ്യാലയങ്ങൾ
വർഗ്ഗം:മികവിന്റെ കേന്ദ്രങ്ങളായി തെരഞ്ഞെടുക്കപ്പെട്ട വിദ്യാലയങ്ങൾ
എ.എൻ.പി. ഉമ്മർകുട്ടി

ഗവേഷകനും എഴുത്തുകാരനും സമുദ്രശാസ്ത്രജ്ഞനും കാലികറ്റ് സർവകലാശാല മുൻ വൈസ്ചാൻസലറും ആയിരുന്നു **എ.എൻ.പി ഉമ്മർകുട്ടി**. എൻ.വി കൃഷ്ണവാരിയർക്ക് ശേഷം കേരള ഭാഷാ ഇൻസ്റ്റിറ്റ്യൂട്ടിന്റെ ഡയറകടർ സ്ഥാനം ദീർഘകാലം വഹിച്ചു. കേരള ശാസ്ത്രസാഹിത്യ പരിഷത്ത്, മുസ്ലിം ജമാഅത്ത് എന്നിവയുമായി ബന്ധപ്പെട്ടും അദ്ദേഹം പ്രവർത്തിച്ചു. 2020 സെപ്റ്റംബർ 10 ന് മരണമടഞ്ഞു.

## ജീവിതരേഖ
1933-ൽ സി.വി മൂസഹാജിയുടെയും എ.എൻ.പി സൈനബയുടെയും മകനായി തലശ്ശേരിക്കടുത്തുള്ള തലായിയിൽ ജനിച്ചു. ബ്രണ്ണൻ കോളേജ്, മദ്രാസ് പ്രസിഡൻസി കോളേജ് എന്നിവിടങ്ങളിലെ പഠനത്തിനു ശേഷം അലിഗഡ് മുസ്ലിം സർവ്വകലാശാലയിൽ നിന്ന് മറൈൻ ബയോളജിയിൽ ഡോക്ട്രേറ്റ് നേടി. തമിഴ്നാട്ടിലും കൊച്ചിയിലുമുള്ള ഒഷ്യാനാഗ്രാഫി ലാബിൽ ജോലിചെയ്തു. 1992 ൽ കാലികറ്റ് സർവകലാശാലയിൽ വൈസ് ചാൻസലറായി ചുമതലയേറ്റു. മലബാർ മേഖലയിൽ നിന്നുള്ള ആദ്യ വൈസ്ചാൻസലറാണ് ഉമ്മർകുട്ടി.  നിരവധി ഗ്രന്ഥങ്ങളും മുപ്പതോളം ഗവേഷണ പ്രബന്ധങ്ങളും രചിച്ചിട്ടുണ്ട്.. ഭാര്യ മലക്കായ് ജമീല. രണ്ട് മക്കൾ. അദ്ധ്യാപകനും എഴുത്തുകാരനുമായിരുന്ന പരേതനായ ഡോ. വി.സി ഹാരിസ് മരുമകനാണ്. വിജ്ഞാന കൈരളി മാസിക, സിറാജ് ദിനപ്പത്രം എന്നിവയുടെ ചീഫ് എഡിറ്ററായി പ്രവർത്തിച്ചിട്ടുണ്ട്. തലശ്ശേരി ഗുണ്ടർട്ട് ഫൗണ്ടേഷൻ ഡയറക്ടറായും പ്രവർത്തിച്ചു.

## അവലംബം

വർഗ്ഗം:ഗവേഷകർ
വർഗ്ഗം:എഴുത്തുകാർ
വർഗ്ഗം:2020-ൽ മരിച്ചവർ
വർഗ്ഗം:1933-ൽ ജനിച്ചവർ
വർഗ്ഗം:സമുദ്രശാസ്ത്രജ്ഞർ
വർഗ്ഗം:കണ്ണൂർ ജില്ലയിൽ ജനിച്ചവർ
വർഗ്ഗം:അലിഗഢ് മുസ്ലിം സർവകലാശാലയിലെ പൂർവ്വ വിദ്യാർത്ഥികൾ
വർഗ്ഗം:പത്രാധിപർ
മുദ്ദുഗാരേ യശോദ

അന്നമാചാര്യ രചിച്ച് കുറിഞ്ഞിരാഗത്തിൽ പാടിപ്പോരുന്ന തെലുഗുഭാഷയിലുള്ള ഒരു കീർത്തനമാണ് **മുദ്ദുഗാരേ യശോദ**. 

## വരികൾ
### പല്ലവി
മുദ്ദുഗാരേ യശോദ മുംഗിടി മുത്യമു വീഡു
തിദ്ദരാനി മഹിമല ദേവകീ സുതുഡു

### ചരണങ്ങൾ
അംത നിംത ഗൊല്ലെതല അരചേതി മാണിക്യമു 
പംത മാഡേ കംസുനി പാലി വജ്രമു 
കാംതുല മൂഡു ലോകാല ഗരുഡ പച്ച ബൂസ 
ചെംതല മാലോ നുന്ന ചിന്നി കൃഷ്ണുഡു

രതികേളി രുക്മിണികി രംഗു മോവി പഗഡമു
മിതി ഗോവർധനപു ഗോമേധകമു 
സതമൈ ശംഖ ചക്രാല സംദുല വൈഡൂര്യമു
ഗതിയൈ മമ്മു ഗാചേടി കമലാക്ഷുഡു

കാളിംഗുനി തലലപൈ ഗപ്പിന പുഷ്യരാഗമു
യേലേടി ശ്രീ വെങ്കടാദ്രി ഇന്ദ്രനീലമു 
പാല ജലനിധി ലോന ബായനി ദിവ്യരത്നമു 
ബാലുനിവലെ ദിരിഗീ പദ്മനാഭുഡു 

## അർത്ഥം

## അവലംബം

## പുറത്തേക്കുള്ള കണ്ണികൾ
* [[ടി എം കൃഷ്ണ]യുടെ ആലാപനം]
* സൂര്യഗായത്രിയും രാഹുൽ വെള്ളാളും കൂടിയുള്ള ആലാപനം
* https://karnatik.com/c1182.pdf

വർഗ്ഗം:അന്നമാചാര്യ ചിട്ടപ്പെടുത്തിയ കൃതികൾ
വർഗ്ഗം:കുറിഞ്ഞി രാഗത്തിൽ ചിട്ടപ്പെടുത്തിയ കൃതികൾ
എം.ജി.ജി.എച്ച്.എസ്.എസ്. പാലാ

കോട്ടയം ജില്ലയിൽ പാലാ നിയോജകമണ്ഡലത്തിലെ ഒരു സർക്കാർ വിദ്യാലയമാണ് **മഹാത്മാ ഗാന്ധി ഗവൺമെന്റ് ഹയർ സെക്കണ്ടറി സ്കൂൾ പാല**.

## ചരിത്രം
1869ൽ സ്ഥാപിച്ച ഈ വിദ്യാലയം കോട്ടയം ജില്ലയിലെ ഏറ്റവും പഴക്കമേറിയ വിദ്യാലയങ്ങളിലൊന്നാണ്.  1958-ൽ ഈ സ്ക്കൂൾ ഒരു ഹൈസ്ക്കൂളായി ഉയർത്തി. ഈ സ്കൂളിന്റെ പേര് 2014 ൽ (28/08/2014 ലെ ജി.ഒ.(ആർ.റ്റി.) നംപർ3451/2014/പൊ.വി.വ.,തിരുവനന്തപുരം ഉത്തരവ് പ്രകാരം )മഹാത്മാ ഗാന്ധി ഗവ.ഹയർ സെക്കണ്ടറി സ്കൂൾ , പാലാ എന്ന് പുനർ നാമകരണം ചെയ്തു. മഹാകവി പാലാ നാരായണൻ നായർ ഈ സ്കൂളിലെ പൂർവ വിദ്യാർത്ഥിയായിരുന്നു.

## മികവിന്റെ കേന്ദ്രം
2020 ൽ ഈ സ്കൂൾ മികവിന്റെ കേന്ദ്രമായി ഉയർത്തപ്പെട്ടു. സംസ്‌ഥാന സർക്കാരിന്റെ പൊതു വിദ്യാഭ്യാസ സംരക്ഷണ യജഞം പദ്ധതിയിലാണ്  ഈ പൊതു വിദ്യാലയം മികവിന്റെ കേന്ദ്രമായത്‌. ഇതിന്റെ ഉദ്ഘാടനം, 2020 സെപ്റ്റംബർ 9 ന്  കൈറ്റ് വിക്ടേർസ് ചാനൽ വ‍ഴി ഓൺ  ലൈനായി മുഖ്യമന്ത്രി പിണറായി വിജയൻ നിർവഹിച്ചു. ഒരു നിയോജക മണ്ഡലത്തിൽ നിന്നും ഒരു സ്കൂൾ എന്ന നിലയിൽ 140 സ്‌കൂളുകളെ മികവിന്റെ കേന്ദ്രങ്ങളായി ഉയർത്തുന്ന പദ്ധതിയിൽ ഉൾപ്പെട്ടതാണ് ഈ സ്കൂൾ.കിഫ്ബിയിൽനിന്ന്‌ അഞ്ചുകോടി രൂപയുംആധുനിക രീതിയിൽ നിർമിച്ച ഏഴ്​ ക്ലാസ് മുറികൾ, 11 ശുചിമുറി, കിച്ചൻ, ഡൈനിങങ്​ ഹാൾ, എച്ച്​.എം. റൂം, സ്​റ്റാഫ് റൂം, രണ്ട്​ ലാബുകൾ, ആക്റ്റിവിറ്റി റൂം ഓപൺ സ്​റ്റേജ് എന്നിവ അഞ്ചുകോടി ചെലവിലാണ്​ പൂർത്തിയാക്കിയത്.

## അവലംബം


വർഗ്ഗം:കോട്ടയം ജില്ലയിലെ സർക്കാർ വിദ്യാലയങ്ങൾ
വർഗ്ഗം:മികവിന്റെ കേന്ദ്രങ്ങളായി തെരഞ്ഞെടുക്കപ്പെട്ട വിദ്യാലയങ്ങൾ
ഗുരു (നോവൽ)

കെ. സുരേന്ദ്രൻ ശ്രീനാരായണഗുരുവിനെ കുറിച്ച് 1994 ൽ എഴുതിയ നോവൽ ആണ് **ഗുരു**. നാരായണ ഗുരുവിന്റെ ചരിത്രവും ദർശനവും ഒക്കെയാണു നോവലിൽ വിഷയമായി സ്വീകരിച്ചിരിക്കുന്നത്.

## പുരസ്കാരങ്ങൾ
1994 ലെ വയലാർ പുരസ്കാരം ഈ നോവലിനാണ് ലഭിച്ചത്.

## അവലംബം

വർഗ്ഗം:നോവലുകൾ
വർഗ്ഗം:നോവലുകൾ - അപൂർണ്ണലേഖനങ്ങൾ
ജി.എച്ച്.എസ്.എസ്. കലവൂർ

ആലപ്പുഴ ജില്ലയിൽ ആലപ്പുഴ നിയോജകമണ്ഡലത്തിലെ  ഒരു സർക്കാർ വിദ്യാലയമാണ് **ഗവൺമെന്റ് ഗേൾസ് ഹയർ സെക്കണ്ടറി സ്കൂൾ കലവൂർ.**

## ചരിത്രം
കലവൂർ കവലയ്ക്ക് പടിഞ്ഞാറ് കടത്തിണ്ണയിൽ വി.എം.(വെർണാക്കുലർ മിീഡിയം) സ്ക്കൂളായി ആരംഭിച്ചു. റോഡിന് കിഴക്കുവശത്തേക്ക് മാറ്റി ന്യു.വി.എം.സ്ക്കൂളായി . കാട്ടൂരിലുണ്ടായിരുന്ന എം.എം. (മലയാളം മിഡിൽ) സ്കൂൾ തീ പിടിച്ചപ്പോൾ ആ സ്കൂൾ ഇതോടൊപ്പം ചേർത്ത് ന്യൂ വി.എം. സ്ക്കൂളായി മാറി. ഹൈസ്ക്കൂളിന്റെ ആദ്യ ബാച്ച് എട്ടാം ക്ലാസ്സ് 1953 ലാണ് ആരംഭിക്കുന്നത്. 1956 ലാണ് ആദ്യത്തെ ബാച്ച് പത്താം ക്ലാസ്സ് എഴുതുന്നത്. 1959 വരെ 1 മുതൽ 10 വരെ ക്ലാസ്ലുകൾ പ്രവർത്തിച്ചിരുന്നു. 1960 തോടെ എൽ . പി. വിഭാഗം ഹൈസ്ക്കൂളിൽ നിന്നും വേർപെട്ട് സ്വതന്ത്രമായി പ്രവർത്തിച്ചു തുടങ്ങി. 1987 - 1988 കാലത്താണ് ഹയർ സെക്കന്ററി സ്ക്കൂൾ നിലവിൽ വരുന്നത്. 

## ഭൗതിക സൗകര്യങ്ങൾ
ഒരു ഏക്കർ ഭൂമിയിലാണ് വിദ്യാലയം സ്ഥിതി ചെയ്യുന്നത്. ഹയർ സെക്കണ്ടറി ഉൾപ്പെടെ സ്കൂളിന് 9 കെട്ടിടങ്ങളിലായി 54 ക്ലാസ് മുറികളുണ്ട്. അതിവിശാലമായ ഒരു കളിസ്ഥലം വിദ്യാലയത്തിനുണ്ട്. സ്ക്കൂളിൽ സ്മാർട്ട് ക്ലാസ് റൂം പ്രവർത്തിക്കുന്നു. മൾട്ടി മീഡിയ സൗകര്യം ഉപയോഗിച്ച് ക്ലാസുകൾ എടുക്കുവാൻ സ്മാർട്ട് ക്ലാസ് റൂം പ്രയോജനപ്പെടുത്തുന്നു. കേബിൾ ടിവി ഉപയോഗിച്ച് എഡ്യൂസാറ്റ് വിക്ടേഴ്സ് ചാനൽ വഴിയുള്ള വിദ്യാഭ്യാസ പരിപാടികൾ കുട്ടികളെ കാണിച്ചുവരുന്നു. ഹൈസ്കൂളിനും ഹയർസെക്കണ്ടറിക്കും വെവ്വേറെ സയൻസ് ലാബുകളുണ്ട്. ഹൈസ്ക്കൂളിൽ രണ്ട് കംപ്യൂട്ടർ ലാബുകളിലായി 23 കംപ്യൂട്ടറുകളും ഹയർ സെക്കൻറി വിഭാഗത്തിന് 2 കംപ്യൂട്ടറുകളും രണ്ടിടത്തും ബ്രോഡ് ബാൻഡ് കണക്ഷനുമുണ്ട്.

## മികവിന്റെ കേന്ദ്രം
2020 ൽ ഈ സ്കൂൾ മികവിന്റെ കേന്ദ്രമായി ഉയർത്തപ്പെട്ടു. സംസ്‌ഥാന സർക്കാരിന്റെ പൊതു വിദ്യാഭ്യാസ സംരക്ഷണ യജഞം പദ്ധതിയിലാണ്  ഈ പൊതു വിദ്യാലയം മികവിന്റെ കേന്ദ്രമായത്‌. ഇതിന്റെ ഉദ്ഘാടനം, 2020 സെപ്റ്റംബർ 9 ന്  കൈറ്റ് വിക്ടേർസ് ചാനൽ വ‍ഴി ഓൺ  ലൈനായി മുഖ്യമന്ത്രി പിണറായി വിജയൻ നിർവഹിച്ചു. ഒരു നിയോജക മണ്ഡലത്തിൽ നിന്നും ഒരു സ്കൂൾ എന്ന നിലയിൽ 140 സ്‌കൂളുകളെ മികവിന്റെ കേന്ദ്രങ്ങളായി ഉയർത്തുന്ന പദ്ധതിയിൽ ഉൾപ്പെട്ടതാണ് ഈ സ്കൂൾ.കിഫ്ബിയിൽനിന്ന്‌ അഞ്ചുകോടി രൂപയുൾപ്പെടെ 28.8 കോടിയുടെ പദ്ധതിയാണ് കലവൂർ ഗവൺമൻെറ്​ ഹയർ സെക്കൻഡറി സ്‌കൂൾ നിർമാണത്തിനായി നീക്കിവെച്ചിരിക്കുന്നത്.

## അവലംബം


വർഗ്ഗം:സർക്കാർ വിദ്യാലയങ്ങൾ
വർഗ്ഗം:ആലപ്പുഴ ജില്ലയിലെ വിദ്യാലയങ്ങൾ
വർഗ്ഗം:മികവിന്റെ കേന്ദ്രങ്ങളായി തെരഞ്ഞെടുക്കപ്പെട്ട വിദ്യാലയങ്ങൾ
പി.വി. നായർ

എഴുത്തുകാരൻ, ചരിത്രകാരൻ, കവി, പുരാവസ്തുഗവേഷകൻ, ചിത്രകാരൻ എന്നീ നിലകളിൽ ശ്രദ്ധേയനായിരുന്നു പി. വേലായുധൻ നായർ എന്ന  മണ്ണടി പി.വി. നായർ. പുരാവസ്തു വകുപ്പിന്റെ ഉപദേശക സമിതി അംഗമായും ഓണററി ഫീൽഡ് ഓഫീസറായും പ്രവർത്തിച്ചു. സ്വാതന്ത്ര്യ സമര പശ്ചാത്തലത്തിൽ എഴുതിയ അദ്ദേഹത്തിന്റെ ധർമ്മകാഹളം എന്ന നാടകം തിരുവിതാംകൂർ സർക്കാർ നിരോധിച്ചു. 
## ജീവിതരേഖ
മണ്ണടിയിൽ ആക്കൽ പത്മനാഭപിള്ളയുടെ മകനായി ജനിച്ചു. സ്വാതന്ത്ര്യ  സമരത്തിൽ പങ്കെടുത്തതിന് പഠന കാലത്തുതന്നെ സ്കൂളിൽ നിന്നു പുറത്താക്കപ്പെട്ടു.  വേലുത്തമ്പിയെക്കുറിച്ചു നിരവധി ഗവേഷണങ്ങൾ നടത്തി.  'വേലുത്തമ്പി ജസ്റ്റിസ് പാർട്ടി' എന്നൊരു കക്ഷി രൂപീകരിച്ചു പ്രവർത്തിച്ചു. പുരാവസ്തു വകുപ്പ് ഡയറക്ടറായിരുന്ന ഡോ. കെ. മഹേശ്വരൻ നായരുടെ പരിചയത്തിൽ മണ്ണടിയിൽ കേരള സ്റ്റേറ്റ് ഇൻസ്റ്റിറ്റ്യൂട്ട് ഓഫ് ഫോൿലോർ ആൻഡ് ഫോക് ആർട്സ് കേരള ഗവണ്മന്റിന്റെ നേതൃത്വത്തിൽ സ്ഥാപിച്ചു. അന്യമായി ക്കൊണ്ടിരിക്കുന്ന   നാടൻ കലാരൂപങ്ങളെയും നാടൻകലാ സാഹിത്യം, അവയുടെ ആചാര്യന്മാരും പ്രയോക്താക്കളും എന്നിവരെയൊക്കെ കണ്ടെടുക്കാനും വീണ്ടെടുക്കാനും അദ്ദേഹത്തിനു കഴിഞ്ഞു. ഏഴാമത്തുകളി, ഉറിപിന്നിക്കളി, മാർഗ്ഗംകളി, ഭൈരവൻപാട്ട്, ദാരികൻപാട്ട്, കോലം തുള്ളൽ, കുറവർകളി, പുലയ സമുദായത്തിൽ പ്രചാരത്തിലുള്ള  സീതകളി തുടങ്ങി അനേകം മണ്മറയാറായ കലകളെ കണ്ടെടുക്കാനും അവയുടെ പാട്ടുകളും ദൃശ്യവും റിക്കോർഡ് ചെയ്ത് ആർക്കൈവ് ചെയ്യാനും കഴിഞ്ഞു. 

ആയുർവേദം, വൈദ്യം, ജ്യോതിഷം, തച്ചു ശാസ്ത്രം തുടങ്ങി വിവിധ വിഷയങ്ങളിലെ അമ്പതിനായിരത്തിലധികം താളിയോല ഗ്രന്ഥങ്ങൾ ശേഖരിച്ചിരുന്നു. കേന്ദ്ര സർക്കാർ സഹായത്തോടെ പ്രസിദ്ധീകരിക്കാൻ ശ്രമിച്ചെങ്കിലും നടന്നില്ല. 

1992 ജൂൺ മാസത്തിൽ അന്തരിച്ചു.
## കൃതികൾ
* ധർമ്മകാഹളം (നാടകം)
* ഈ ശബ്ദം മനുഷ്യന്റേതാണ് (നാടകം)
## അവലംബം


വർഗ്ഗം:ചരിത്രകാരന്മാർ
വർഗ്ഗം:നാടകകൃത്തുക്കൾ
വർഗ്ഗം:നാടൻ കലകളുടെ അവതാരകർ
വർഗ്ഗം:1992-ൽ മരിച്ചവർ
പന്തീരാങ്കാവ് മാവോയിസ്റ്റ് കേസ്

കോഴിക്കോട് ജില്ലയിലെ പന്തീരാങ്കാവിൽ നിന്ന് അലൻ ശുഐബ്, താഹ ഫസൽ എന്നീ രണ്ട് യുവ സിപിഎം പ്രവർത്തകരെ മാവോയ്സ്റ്റ് ബന്ധം ആരൊപിച്ച് 2019 നവംബർ 1 ന് യു.എ.പി.എ ചുമത്തിക്കൊണ്ട് പോലീസ് അറസ്റ്റുചെയ്ത സംഭവവും തുടർന്നുള്ള കേസിന്റെ നാൾ വഴികളും ആണ് **പന്തീരാങ്കാവ് മാവോയിസ്റ്റ് കേസ്** അല്ലങ്കിൽ **പന്തീരാങ്കാവ് യു.എ.പി.എ കേസ്** എന്ന് അറിയപ്പെടുന്നത്. കേരള രാഷ്ട്രീയത്തിൽ വലിയ കോളിളക്കമുണ്ടാക്കിയ കേസാണിത്. കേരള പോലീസിൽ നിന്ന് ഈ കേസ് പിന്നീട് എൻ.ഐ.എ ഏറ്റെടുക്കുകയും കേസുകൾ കോഴിക്കോട് ജില്ല സെഷൻ കോടതിയിൽ നിന്ന് കൊച്ചിയിലെ എൻ.ഐ.എ കോടതിയിലേക്ക് മാറ്റുകയും ചെയ്തു. 2020 ജനുവരിയിൽ എൻ.ഐ.എ ഇരുവരെയും കൊച്ചിയിലെ പ്രത്യേക കോടതിയിൽ ഹാജരാക്കി. പത്തു മാസത്തെ ജുഡീഷ്യൽ കസ്റ്റ്ഡിക്ക് ശേഷം 2020 സെപ്റ്റംബർ 10 ന് കൊച്ചിയിലെ എൻ.ഐ.എ പ്രത്യേക കോടതി ഇരുവർക്കും ജാമ്യം നൽകി. അലൻ ശുഐബും, താഹ ഫസലും നിയമവിരുദ്ധ പ്രവർത്തനത്തിൽ ഏർപ്പെട്ടതിനു തെളിവില്ലന്ന് പറഞ്ഞാണ് കോടതി ഇവർക്ക് ജാമ്യം നൽകിയത്. സി.പി.എമ്മിന്റെ പ്രവർത്തകരായിരുന്ന ഇരുവർക്കും മാവോയ്സ്റ്റ് ബന്ധമുണ്ടായിരുന്നു വെന്ന് സിപിഎം കോഴിക്കോട് ജില്ലാ കമ്മറ്റി പറഞ്ഞിരുന്നു. മുഖ്യമന്ത്രിയും ഇവർക്ക് മാവോയിസ്റ്റ് ബന്ധമുള്ളതായി പത്രസമ്മേളനത്തിൽ പറയുകയുണ്ടായി. 2020 ജനുവരി ഒന്നിന് പത്രസമ്മേളനത്തിൽ അദ്ദേഹം ഇങ്ങനെ പറയുകയുണ്ടായി.

"ആ പരിശോധന നടത്തിക്കഴിഞ്ഞല്ലോ. അവർ മാവോയിസ്​റ്റുകളാണെന്ന് വ്യക്തമായികഴിഞ്ഞല്ലോ.അതിലെന്താ പ്രശ്നം വന്നിരിക്കുന്നത്. അവർ സിപിഎം പ്രവർത്തകരൊന്നുമല്ല. യു.എ.പി.എ ചുമത്തിയത് ഒരു മഹാ അപരാധമായിപ്പോയി എന്നു  പറയണമെന്നല്ലേ നിങ്ങൾ ആഗ്രഹിക്കുന്നത്. അത് ഞാൻ പറയുന്നില്ല."

കേരളത്തിലെ പ്രതിക്ഷപാർട്ടികളും സിപിഎം പ്രവർത്തകരും അനുഭാവികളും ഉൾപ്പടെയുള്ള നിരവധി ജനാധിപത്യ മനുഷ്യാവകാശ പ്രവർത്തകരും ഈ കേസ് ചുമത്തലനെതിരെ രംഗത്ത് വന്നിരുന്നു.

## അവലംബം

വർഗ്ഗം:കേസുകൾ
ഉറി പിന്നിക്കളി

ഒരു തരം ചരടു കുത്തിക്കളിയാണിത്. ഉറികളി എന്നും ചിലയിടത്ത് പറയാറുണ്ട്. ഇടുക്കി, കോട്ടയം, ആലപ്പുഴ തുടങ്ങിയ ജില്ലകളിലെ ചില പ്രദേശങ്ങളിൽ ഈ കളി നിലവിലുണ്ട്. കളി സ്ഥലത്ത് മുകളിൽ തൂക്കിയിടുന്ന ചരടുകൾ പിടിച്ചു കൊണ്ട് പാട്ടുകൾ പാടി വട്ടം ചുറ്റിക്കളിക്കും. പാട്ട് പാടി കഴിയുമ്പോഴേക്കും ചരട് ഒരു ഉറിയുടെ ആകൃതിയിലായിരിക്കും. പിന്നീട് പാട്ട് പാടി കളിച്ച് ആ കെട്ട് അളിക്കുകയും ചെയ്യാം. തിരുവനന്തപുരം ജില്ലയിൽ ഇത് ചരടുപിന്നിക്കളി എന്നറിയപ്പെടുന്നു.

## അവലംബം


വർഗ്ഗം:കേരളത്തിലെ നാടൻകളികൾ
പാപം ചെയ്യാത്തവർ കല്ലെറിയട്ടെ

2020 ൽ പുറത്തിറങ്ങിയ മലയാളഹാസ്യചലച്ചിത്രമായിരുന്നു ***പാപം ചെയ്യാത്തവർ കല്ലെറിയട്ടെ***. സഞ്ജു. എസ്. ഉണ്ണിത്താൻ നിർമ്മിച്ച ഈ ചിത്രം ശംഭു പുരുഷോത്തമൻ തിരക്കഥയെഴുതി സംവിധാനം ചെയ്തു. വിനയ് ഫോർട്ട്, ടിനി ടോം, സൃന്ദ അർഹാൻ, ശാന്തി ബാലചന്ദ്രൻ, അരുൺ കുര്യൻ, ജെയിംസ് ഏലിയാസ്, അലൻസിയർ ലേ ലോപ്പസ്, അനിൽ നെടുമങ്ങാട് എന്നിവരാണ് ഈ ചിത്രത്തിലെ പ്രധാന കഥാപാത്രങ്ങൾ അവതരിപ്പിച്ചത്. പ്രശാന്ത് പിള്ള സംഗീതം നൽകിയ ചിത്രത്തിന് പശ്ചാത്തല സംഗീതമൊരുക്കിയത് ഡോൺ വിൻസെന്റാണ് . വെടിവഴിപാട് എന്ന ചിത്രത്തിനുശേഷം ശംഭു പുരുഷോത്തമന്റെ രണ്ടാമത്തെ ചിത്രമായിരുന്നു ഇത്.

## കഥാസംഗ്രഹം
വിവാഹങ്ങൾ സ്വർഗത്തിലാണ് നടക്കുന്നതെന്ന് ക്രിസ്ത്യാനികൾ വിശ്വസിക്കുന്നു. ക്രൈസ്തവ വിവാഹത്തെക്കുറിച്ചും അതിന്റെ യാഥാർത്ഥ്യത്തെക്കുറിച്ചും ഈ ചിത്രം ആക്ഷേപഹാസ്യമായി ചിത്രീകരിക്കുന്നു. യോഹന്നാന്റെ സുവിശേഷം 8: 7-ൽ നിന്നുള്ള യേശുവിന്റെ ഒരു വാക്യമായ ‘നിങ്ങളുടെയിടയിൽ പാപമില്ലാത്തവൻ ആരോ, അവൻ ആദ്യം അവളുടെ നേരെ കല്ലെറിയട്ടെ" എന്നതാണ് സിനിമയുടെ ശീർഷകം.

സമ്പന്നരും ധനികരുമെന്ന് തോന്നിപ്പിക്കുന്ന രണ്ട് ക്രിസ്ത്യൻ കുടുംബങ്ങൾ തമ്മിലുള്ള ചർച്ചകളോടെയാണ് പാപം ചെയ്യാത്തവർ കല്ലെറിയട്ടെ എന്ന സിനിമ ആരംഭിക്കുന്നത്. പശ്ചാത്തലത്തിലുള്ള സംഭാഷണങ്ങൾ‌ വിവാഹം ഉറപ്പിക്കുകയും സ്ത്രീധനം എന്ന വിഷയത്തിലേക്ക് നീങ്ങുന്നതായും വ്യക്തമാക്കുന്നു. യു.എസിലെ ഗൂഗിളിൽ ഒരു ജോലി നേടിയിട്ടുണ്ടെന്ന് പറയപ്പെടുന്ന രോഹൻ എന്ന വ്യക്തി ലിൻഡയെ വിവാഹം കഴിക്കാൻ ഒരുങ്ങുകയാണ്. ഇവരുടെ കുടുംബങ്ങൾ വിവാഹം തീരുമാനിച്ചിട്ടുണ്ട്. ലിൻഡയുടെ മാതാപിതാക്കൾ സ്ത്രീധനമായി 10 കോടി രൂപ വാഗ്ദാനം ചെയ്തു. വിവാഹത്തിന് മുമ്പ് ലിൻഡയുമായി ആശയവിനിമയം നടത്തുന്നതിൽ നിന്ന് വരന്റെ കുടുംബം രോഹനെ വിലക്കുന്നതിനാൽ ദമ്പതികൾ തമ്മിൽ കണ്ടുമുട്ടുന്നില്ല. രോഹന്റെ സഹോദരൻ റോയ് സാമ്പത്തിക പ്രതിസന്ധിയിലായതിനാൽ വിവാഹത്തെ അതിനു പരിഹാരമായി കാണുന്നു. എന്നാൽ വിവാഹനിശ്ചയ ദിനത്തിൽ രണ്ട് കുടുംബങ്ങളും ചില രഹസ്യങ്ങൾ കണ്ടെത്തുമ്പോൾ കാര്യങ്ങൾ കൂടുതൽ വഷളാകുന്നു. 

## അഭിനേതാക്കൾ
}||ഔസേപ്പ്
|}

## സംഗീതം
ചിത്രത്തിലെ ഗാനങ്ങൾക്ക് സംഗീതം പ്രശാന്ത് പിള്ളയും, പശ്ചാത്തല സംഗീതം ഡോൺ വിൻസെന്റുമാണ് നിർവ്വഹിച്ചത്.  

## റിലീസ്
2020 ഫെബ്രുവരി 21 നാണ് ചിത്രം റിലീസ് ചെയ്തത്.  പ്രൈം വീഡിയോയിൽ ഇത് സ്‌ട്രീം ചെയ്‌തിരുന്നു. 

## അവലംബം

## പുറത്തേക്കുള്ള കണ്ണികൾ
*   
* 
വർഗ്ഗം:ഇന്ത്യൻ ഹാസ്യ ചലച്ചിത്രങ്ങൾ
വർഗ്ഗം:2020-ൽ പുറത്തിറങ്ങിയ മലയാളചലച്ചിത്രങ്ങൾ
നാന (മാനെ)

ഫ്രഞ്ച് ചിത്രകാരനായ എദ്വാർ മാനെ വരച്ച ചിത്രമാണ് **നാന**. 1877-ൽ ഈ ചിത്രം പൂർത്തീകരിച്ചു. അതേ വർഷം പാരീസിലെ സലൂണിൽ ഈ ചിത്രം നിരസിക്കപ്പെട്ടു. പാരീസിലെ പ്രധാന തെരുവുകളിലൊന്നായ ബൊളിവാർഡ് ഡെസ് കാപ്യൂസിൻസിലെ ഒരു കടയുടെ ജനാലയിൽ തന്റെ ചിത്രം പ്രദർശിപ്പിക്കാൻ മാനെ തീരുമാനിച്ചു.  പാരീസിലെ മാനെയുടെ പ്രശസ്തി ചിത്രത്തിന്റെ എക്സിബിഷനിൽ ശ്രദ്ധയും ജനക്കൂട്ടവും നേടുന്നതിനു കാരണമായി. ജർമ്മനിയിലെ കുൻസ്താലെ ഹാംബർഗ് ആർട്ട് മ്യൂസിയത്തിലാണ് ഇപ്പോൾ ഈ ചിത്രമുള്ളത്.
## വിവരണം
കെടുത്തിയ രണ്ട് മെഴുകുതിരികളുമായി ദർപ്പണത്തിനുമുന്നിൽ നിൽക്കുന്ന സുന്ദരിയായ ഒരു യുവതിയെ ചിത്രം കാണിക്കുന്നു. അവരുടെ മുഖം കാഴ്ചക്കാരിലേക്ക് തിരിഞ്ഞിരിക്കുന്നു. അവർ ഒരു വെളുത്ത ചെമിസ്, നീല കോർസെറ്റ്, സിൽക്ക് സ്റ്റോക്കിംഗ്സ്, ഉയർന്ന ഉപ്പൂറ്റികളോടുകൂടിയ പാദരക്ഷകൾ എന്നിവ ധരിച്ചിരിക്കുന്നു. വീടിന്റെ അകത്തളത്തിന്റെ ചിത്രീകരണം ഇത് ഒരു സ്‌ത്രീയുടെ സ്വകാര്യമുറിയാണെന്ന് സൂചിപ്പിക്കുന്നു. സ്ത്രീക്ക് പിന്നിൽ രണ്ട് തലയിണകളുള്ള ഒരു സോഫയുണ്ട്. ഭംഗിയായി വസ്ത്രം ധരിച്ച ഒരു മനുഷ്യൻ, സോഫയിൽ ഇരിക്കുന്നത്, ചിത്രത്തിന്റെ വലതുവശത്ത് ഭാഗികമായി കാണാം. ഇടതുവശത്ത് ഒരു കസേരയും ഒരു മേശയും ഒരു ഫ്ലവർപോട്ടും ഉണ്ട്.
## വ്യാഖ്യാനങ്ങൾ
ശീർഷകവും നിരവധി വിശദാംശങ്ങളും അടങ്ങിയ ഈ ചിത്രം ഒരു ഉന്നതശ്രേണിയിലുള്ള വേശ്യയെയും അവരുടെ ഇടപാടുകാരെയും പ്രതിനിധീകരിക്കുന്നുവെന്ന് സൂചിപ്പിക്കുന്നു. പത്തൊൻപതാം നൂറ്റാണ്ടിന്റെ രണ്ടാം പകുതിയിൽ "നാന" എന്നത് സ്ത്രീ വേശ്യകൾക്ക് പ്രചാരത്തിലുള്ള ഒരു പേരായിരുന്നു (ഇംഗ്ലീഷ് സംസാരിക്കുന്നവർക്ക് "കാൻഡി" എന്നതിന്റെ അർത്ഥം പോലെ). ഇന്നും ഫ്രഞ്ച് പദം "നാന" എന്നത് നിസ്സാരയായ സ്ത്രീയെ വിവരിക്കാൻ ഉപയോഗിക്കുന്നു (അല്ലെങ്കിൽ ആർഗോട്ടിലെ "ഒരു സ്‌ത്രീ" 
## അവലംബം

* The article is a translation of Polish article "Nana (obraz Maneta)" as of 2010-03-24

വർഗ്ഗം:സ്ത്രീകളുടെ ചിത്രങ്ങൾ
ചാമ്പ്യൻ (സീരിയൽ)

***ചാമ്പ്യൻ***, ബി‌എസ്‌കെ പ്രൊഡക്ഷൻസ്, ഇതിന്റെ ആദ്യ എപ്പിസോഡ് 2019 സെപ്റ്റംബർ 12 ന് കെച്ചെ, ഡെവ്രിം യാലൻ എന്നിവർ സംവിധാനം ചെയ്തു, ആൽഫാൻ ഡിക്മെനും തുർക്കിയിൽ നിർമ്മിച്ച ടെലിവിഷൻ പരമ്പരയായ ബനാക് ആംഗിഗനും ചേർന്ന് നാടകത്തിന്റെയും ആക്ഷന്റെയും വിഭാഗത്തിൽ എഴുതി.    2020 ഓഗസ്റ്റ് 13 ന് ഒരു ഫൈനൽ മത്സരത്തിൽ ഇത് അവസാനിച്ചു. 

ആദ്യ സീരീസിന് ശേഷം തുർക്കിയിലെ ബോക്സിംഗ് ആരാധകരാണ് ഈ പരമ്പരയെ സ്നേഹിച്ചത്. അദ്ദേഹത്തിന്റെ പ്രശസ്തി അസർബൈജാനിലേക്കും വ്യാപിച്ചു. 

## അഭിനേതാക്കളും കഥാപാത്രങ്ങളും

## പ്രക്ഷേപണ ഷെഡ്യൂൾ

## റഫറൻസുകൾ

## ബാഹ്യ ലിങ്കുകൾ
സിൽവർ അസൈഡ്

AgN3 എന്ന രാസസൂത്രത്തോടു കൂടിയ രാസ സംയുക്തമാണ് **സിൽവർ അസൈഡ്**. നിറമില്ലാത്ത ഈ ഖരപദാർത്ഥം, അറിയപ്പെടുന്ന ഒരു സ്ഫോടകവസ്തുവാണ്. 

## ഘടനയും രസതന്ത്രവും
സിൽവർ നൈട്രേറ്റിന്റെ ജലീയ ലായനി സോഡിയം അസൈഡ്  ജലീയ ലായനിയുമായി പ്രവർത്തിപ്പിച്ച് സിൽവർ അസൈഡ് തയ്യാറാക്കാം.  സിൽവർ അസൈഡ്  വെളുത്ത ഖരരൂപത്തിൽ ലഭിക്കുന്നു. ഇതോടൊപ്പം സോഡിയം നൈട്രേറ്റ് ലായനിയും ഉണ്ടാകുന്നു. 
:  (aq) +  (aq) →  (s) +  (aq)
സിൽവർ അസൈഡ് ഒരൊറ്റ തന്മാത്രയായിട്ടല്ല മറിച്ച് അനേകം തന്മാത്രകൾ  സമചതുരാകൃതിയിൽ നിരപ്പായി  കണ്ണിചേർക്കപ്പെട്ട പാളികളായിട്ടാണെന്ന് എക്സ്-റേ ക്രിസ്റ്റലോഗ്രാഫി കാണിക്കുന്നു. ഈ സമചതുരങ്ങളുടെ ഒത്തനടുക്ക്  Ag+ അയോണും(ഇളം നീല)  നാലു മൂലക്കും ഓരോ അസൈഡ് ലിഗാൻഡുമാണ്(കടും നീല).  ഈ ഓരോ അസൈഡ് ലിഗാൻഡിന്റേയും മറ്റേ അറ്റം മറ്റൊരു ജോടി Ag+  അയോണുകളുമായി  ബന്ധിപ്പിച്ചിരിക്കുന്നു.  ഈ ഘടനയിൽ, ദ്വിമാന AgN3  പാളികൾ ഒന്നിനു മുകളിൽ മറ്റൊന്നായി അടുക്കിയിരിക്കുന്നു, ഈ പാളികൾക്കിടയിൽ ദുർബലമായ Ag-N ബോണ്ടുകൾ അടങ്ങിയിരിക്കുന്നു. .  

അതിന്റെ സ്വഭാവ സവിശേഷതയിൽ, ഖരപദാർത്ഥം സ്ഫോടനാത്മകമായി വിഘടിച്ച് നൈട്രജൻ വാതകം പുറപ്പെടുവിക്കുന്നു: 

: 2  (s) → 3  (g) + 2 Ag (s) 

ഈ വിഘടനത്തിന്റെ ആദ്യ ഘട്ടം സ്വതന്ത്ര ഇലക്ട്രോണുകളുടെയും അസൈഡ് റാഡിക്കലുകളുടെയും ഉത്പാദനമാണ്. അർദ്ധചാലക ഓക്സൈഡുകൾ ചേർത്ത് പ്രതിപ്രവർത്തന നിരക്ക് വർദ്ധിക്കാം.  ശുദ്ധമായ സിൽവർ അസൈഡ് 340 ° C ൽ പൊട്ടിത്തെറിക്കുന്നു &nbsp;, എന്നാൽ മാലിന്യങ്ങളുടെ സാന്നിധ്യം ഇത് 270 ° C ആയി കുറയ്ക്കുന്നു.  ഈ  പ്രക്രിയക്ക്  ലെഡ് അസൈഡിന്റെ വിഘടനത്തേക്കാൾ കുറഞ്ഞ ആക്റ്റിവേഷൻ എനർജിയും പ്രകോപനസമയവും മാത്രമേ ആവശ്യമുള്ളു.  

## സുരക്ഷ
മിക്ക ഹെവി മെറ്റൽ അസൈഡുകളെയും പോലെ AgN3 അപകടകരമായ ഒരു സ്ഫോടകവസ്തുവാണ് . അൾട്രാവയലറ്റ് വെളിച്ചമേൽക്കുന്നതിലൂടെയോ ആഘാതം മൂലമോ വിഘടനം ആരംഭിക്കാം.   ചോർച്ച സംഭവിച്ചാൽ,  ഇതിനെ നശിപ്പിക്കാൻ സെറിക് അമോണിയം നൈട്രേറ്റ് ഒരു ഓക്സീകാരിയായി ഉപയോഗിക്കുന്നു. 

## ഇതും കാണുക

*സിൽവർ നൈട്രൈഡ്

## അവലംബം

വർഗ്ഗം:സ്ഫോടക രാസവസ്തുക്കൾ
വർഗ്ഗം:അസൈഡുകൾ
വർഗ്ഗം:സിൽവർ സംയുക്തങ്ങൾ
ഫ്ലവർസ് ഇൻ എ വാൻ-ലി വാസ്

1620-ൽ ബൽത്താസർ വാൻ ഡെർ അസ്റ്റ് വരച്ച ഒരു ചിത്രമാണ് **ഫ്ലവർസ് ഇൻ എ വാൻ-ലി വാസ്.** സുവർ‌മോണ്ട്-ലുഡ്‌വിഗ്-മ്യൂസിയത്തിന്റെ ശേഖരത്തിൽ ഈ ചിത്രം കാണപ്പെടുന്നു.

## ആദ്യകാല ചരിത്രവും സൃഷ്ടിയും

ഉത്രെച്റ്റിൽ സജീവമായിരുന്ന ബൾ‌താസർ വാൻ ഡെർ ആസ്റ്റ് മിഡെൽ‌ബർഗിൽ നിന്നുള്ള പുഷ്പ ചിത്രകാരനായിരുന്നു. ബോസ്‌ചാർട്ട് രാജവംശത്തിലെ അംഗവും അക്കാലത്തെ മികച്ച പുഷ്പ ചിത്രകാരന്മാരിൽ ഒരാളുമായി അദ്ദേഹം കണക്കാക്കപ്പെട്ടു. വാൻ ഡെർ ആസ്റ്റിന്റെ വർക്ക്‌ഷോപ്പിനെക്കുറിച്ചും അദ്ദേഹം കമ്മീഷനിൽ പ്രവർത്തിച്ചോ ഇല്ലയോ എന്നതിനെക്കുറിച്ചും കൂടുതൽ വിവരങ്ങൾ ലഭ്യമല്ല. അദ്ദേഹത്തിന്റെ ചിത്രങ്ങളുടെ ആദ്യകാല തെളിവുകളെക്കുറിച്ച് വളരെക്കുറച്ചേ അറിയൂ. അവശേഷിക്കുന്ന അദ്ദേഹത്തിന്റെ ചിത്രങ്ങളിൽ നിന്ന് പഠിക്കാൻ കഴിയുന്നതിനു പുറമേ, റോയലന്റ് സേവേറിയുടെ അതേ സമയത്ത് അദ്ദേഹം ഉട്രെച്ചിൽ സജീവമായിരുന്നുവെന്ന് ആർക്കൈവൽ തെളിവുകൾ സൂചിപ്പിക്കുന്നു.

## അവലംബം

* Cat. nr. 3 in the exhibition *Great Dutch Paintings from America*,  held in 1990-1991, first in the Mauritshuis in The Hague, and later in the San Francisco Fine Arts Museum, catalogue edited by Ben Broos, 1990
* Museum article about this painting  (in German)

വർഗ്ഗം:ഫ്ലവർ പെയിന്റിംഗുകൾ
ചനി തോടി തേവേ

ത്യാഗരാജസ്വാമികൾ ഹരികാംബോജിരാഗത്തിൽ ചിട്ടപ്പെടുത്തിയ ഒരു കൃതിയാണ് **ചനി തോഡി തേവേ ഓ മനസാ**

## വരികളും അർത്ഥവും

## അവലംബം

## പുറത്തേക്കുള്ള കണ്ണികൾ
* ഐശ്വര്യ വിദ്യ രഘുനാഥിന്റെ ആലാപനം

വർഗ്ഗം:ത്യാഗരാജസ്വാമികൾ ചിട്ടപ്പെടുത്തിയ കൃതികൾ
വർഗ്ഗം:ഹരികാംബോജി രാഗത്തിൽ ചിട്ടപ്പെടുത്തിയ കൃതികൾ
എബ്രഹാം കോശി

മലയാളത്തിലെ സിനിമ-നാടക നടനാണ് **എബ്രഹാം കോശി**

## ജീവിത രേഖ

മാവേലിക്കരയിലാണ് ജനിച്ചതും വളർന്നതും. സർക്കാർ (ലീഗൽ മെട്രോളജി ഇൻസ്‌പെക്ടർ) ഉദ്യോഗസ്ഥനായിരുന്നു. സ്കൂളിലെ സാഹിത്യ സമാജങ്ങളായിരുന്നു അഭിനയ കളരിയുടെ ആദ്യ തട്ടകങ്ങൾ. പ്രീഡിഗ്രി പഠനത്തിന് ശേഷം പ്രൊഫഷണൽ നാടക ലോകത്തേക്ക് എത്തി. തെക്കൻ കേരളത്തിലെ നാല് നാടക ട്രൂപ്പുകൾക്ക് വേണ്ടി നൂറോളം നാടകങ്ങളിൽ ആയിരത്തോളം വേദികളിൽ അഭിനയിച്ചു. * ഭാഗ വെപ്പ്" എന്ന നാടകമാണ് സിനിയിലേക്കുള്ള വഴി ഒരുക്കിയത്.

## സിനിമകൾ
അറുപതോളം സിനിമകളിൽ അഭിനയിച്ചിട്ടുണ്ട്.

* വെണ്ടർ ഡാനിയേൽ
* നോർത്ത് കാതം
* സപ്തശ്രീ തസ്‌കരാ

## അവലംബം

വർഗ്ഗം:മലയാളചലച്ചിത്ര അഭിനേതാക്കൾ
ഫുൽ‌മിനേറ്റിംഗ് സിൽ‌വർ‌

വെള്ളി അടിസ്ഥാനമാക്കിയുള്ള നിരവധി സ്ഫോടകവസ്തുക്കൾക്ക് ചരിത്രപരമായി ഉപയോഗിച്ചിരുന്ന പേരാണ് **ഫുൽ‌മിനേറ്റിംഗ് സിൽ‌വർ‌**. വളരെയെളുപ്പത്തിലും അപകടകരമായും പൊട്ടിത്തെറിക്കുറിക്കുന്നവയായതിനാലാവാം ഇങ്ങനെ അറിയപ്പെടുന്നത്. ഇതിന് കൃത്യമായ നിർവചനമില്ലെങ്കിലും താഴെപ്പറയുന്ന സംയുക്തങ്ങളെ ഫുൽമിനേറ്റുകൾ എന്നു വിളിക്കാറുണ്ട് : 

* സിൽവർ ഫുൾമിനേറ്റ്. 
* സിൽവർ അസൈഡ് 
* ടോളൻസ് റിയേജന്റ്‍‍  മിശ്രിതം,  
* സിൽവർ നൈട്രൈഡ് 
* അർജന്റം ഫുൾമിനൻസ് എന്ന ആൽക്കെമിക്കൽ പദാർത്ഥം 

ഈ സംയുക്തങ്ങളിൽ പലതിന്റെയും സ്ഥിരത അവ എങ്ങനെ സംഭരിക്കുന്നു അല്ലെങ്കിൽ കൈകാര്യം ചെയ്യുന്നു എന്നതിനെ ആശ്രയിച്ച് വ്യത്യാസപ്പെടാം. ഇക്കാര്യത്തിൽ ജലാംശം പലപ്പോഴും ഒരു പ്രധാന ഘടകമാണ്.  

## അവലംബം

വർഗ്ഗം:സിൽവർ സംയുക്തങ്ങൾ
നെടുമങ്ങാട്ടു ചന്തപ്രക്ഷോഭം

നെടുമങ്ങാട് ചന്തയിൽ അധഃസ്ഥിതർക്ക് സഞ്ചാരസ്വാതന്ത്ര്യം ആവിശ്യപ്പെട്ടുകൊണ്ട് അയ്യങ്കാളിയുടെ നേതൃത്വത്തിൽ നടന്ന പ്രക്ഷോഭമാണ് **നെടുമങ്ങാട് ചന്തപ്രക്ഷോഭം**. അയ്യൻകാളിയുടെ ജീവിതവും അവഗണനയിലാണ്ടവിഭാഗത്തിന്റെ മോചനസമരങ്ങളും അഭേദ്യമായി ബന്ധപ്പെട്ടിരിക്കുന്നു. അധഃസ്‌ഥിതനു സഞ്ചാരസ്വാതന്ത്ര്യം അനുവദിക്കുന്നതിനെ എതിർക്കുന്ന കാര്യത്തിൽ സവർണർക്കൊപ്പം അഹിന്ദുക്കളും നിലകൊണ്ടു. നെടുമങ്ങാടു ചന്തയിൽപ്പോയി ഉപ്പും മുളകും വാങ്ങുന്നത്  അധഃസ്ഥിതനു സാധിക്കുമായിരുന്നില്ല. ഇതിനു മാറ്റം വരുത്തണമെന്ന് അയ്യൻ‌കാളി തീരുമാനിച്ചു. 1912 ഒരു ദിവസം തന്റെ അനുയായികളും ഒന്നിച്ചു അയ്യൻ‌കാളി ചന്തയിൽ പ്രവേശിച്ചു. ഉടൻതന്നെ ചന്തയിലെ ആളുകൾ ആക്രമണം ആരംഭിച്ചു. നല്ലൊരു കളരി അഭ്യാസിയായ   അയ്യങ്കാളി അക്രമത്തെ ശക്തമായി നേരിട്ടു. ചിതറിയോടിയ അക്രമക്കൂട്ടം കൂടുതൽ ആളുകളുമായി വീണ്ടും വന്നു. സ്വന്തം അനുയായികൾ പലരും തളർന്നു വീണെങ്കിലും ഊരിപ്പിടിച്ച കത്തിയുമായി നല്ല മെയ്യ് വഴക്കത്തോടെ അക്രമകാരികളെ നേരിട്ട അയ്യൻകാളിക്ക് ചന്ത പിടിച്ചെടുക്കുവാൻ സാധിച്ചു. പിന്നീട് നെടുമങ്ങാട് ചന്തയിൽ അധഃസ്ഥിതർക്ക് തടസങ്ങൾ ഒന്നും ഉണ്ടായില്ല.

## അവലംബം

എ ആർ മോഹനകൃഷ്ണന്റെ 

മഹാത്മാ അയ്യങ്കാളി നവോഥാനത്തിന്റെ അഗ്നിനക്ഷത്രം

വർഗ്ഗം:കേരളത്തിലെ സമരങ്ങൾ
വർഗ്ഗം:ജാതിവ്യവസ്ഥ
വർഗ്ഗം:തിരുവിതാംകൂർ
സിൽവർ നൈട്രൈഡ്

Ag3N എന്ന തന്മാത്രാസൂത്രത്തോടുകൂടിയ  സ്ഫോടനാത്മക രാസസംയുക്തമാണ് **സിൽവർ നൈട്രൈഡ്** . ഇത് കറുത്ത, ലോഹ രൂപത്തിലുള്ള  ഖരപദാർത്ഥമാണ്.   സിൽവർ ഓക്സൈഡ് അല്ലെങ്കിൽ സിൽവർ നൈട്രേറ്റ്  അമോണിയയുടെ സാന്ദ്രീകൃത ലായനികളിൽ ലയിക്കുമ്പോൾ  **സിൽവർ നൈട്രൈഡ്** രൂപം കൊള്ളുന്നു.  ഇത് ഡയാമീൻ സിൽവർ കോംപ്ലക്‌സിന്റെ രൂപവത്കരണത്തിന് കാരണമാവുകയും പിന്നീട് Ag3N ആയി വിഘടിക്കുകയും ചെയ്യുന്നു. സംയുക്തത്തിന്റെ അടിസ്ഥാന സ്വതന്ത്ര ഊർജ്ജം ഏകദേശം +315 kJ / mol ആകുമ്പോൾ ഇത്,  സിൽവർ ലോഹവും നൈട്രജൻ വാതകവുമായി വിഘടിപ്പിക്കുന്ന ഒരു എൻ‌ഡോതെർമിക് സംയുക്തമാക്കി മാറ്റുന്നു.  

## ചരിത്രം
സിൽ‌വർ‌ നൈട്രൈഡിനെ മുമ്പ്‌ ഫുൽ‌മിനേറ്റിംഗ് സിൽ‌വർ‌ എന്നാണ് വിളിച്ചിരുന്നത്, എന്നാൽ ഇത് സിൽ‌വർ‌ ഫുൾ‌മിനേറ്റ് അല്ലെങ്കിൽ‌ സിൽ‌വർ‌ അസൈഡ് എന്നിവയുമായി ആശയക്കുഴപ്പമുണ്ടാക്കാം, മറ്റ് സം‌യുക്തങ്ങളും ഈ പേരിൽ‌ പരാമർശിക്കപ്പെടുന്നു. Ag2O  യുടെ അമോണിയാക്കൽ ലായനിയിൽ നിന്ന് ഫുൾമിനേറ്റ്, അസൈഡ് സംയുക്തങ്ങൾ രൂപം കൊള്ളുന്നില്ല.  1788 ൽ ഫ്രഞ്ച് രസതന്ത്രജ്ഞനായ ക്ലോഡ് ലൂയിസ് ബെർത്തൊലെറ്റ് ആണ് ആദ്യമായി ഫുൽ‌മിനേറ്റിംഗ് സിൽ‌വർ‌ നിർമ്മിച്ചത്. 

## സവിശേഷതകൾ
സിൽവർ നൈട്രൈഡ് വളരെക്കുറഞ്ഞ അളവിൽ മാത്രമേ വെള്ളത്തിൽ ലയിക്കുന്നുള്ളൂ.  എന്നാൽ, ധാതു ആസിഡുകളിൽ വിഘടിക്കുന്നു.  സാന്ദ്രീകൃത ആസിഡുകളിൽ വിഘടനം സ്ഫോടനാത്മകമാണ്. ഇത് അന്തരീക്ഷ ഊഷ്മാവിൽ വായുവിൽ പതുക്കെ വിഘടിക്കുകയും 165 °C വരെ ചൂടാകുമ്പോൾ പൊട്ടിത്തെറിക്കുകയും ചെയ്യും.  

## അപകടങ്ങൾ
വെള്ളി സംയുക്തങ്ങളും അമോണിയയും ഉൾപ്പെടുന്ന പരീക്ഷണങ്ങളിൽ പലപ്പോഴും സിൽവർ നൈട്രൈഡ് അശ്രദ്ധമായി ഉൽ‌പാദിപ്പിക്കപ്പെടുന്നു.  ഇത് വിസ്മയകരമായ വിസ്ഫോടനത്തിലേക്ക് നയിക്കുന്നു. സിൽവർ നൈട്രൈഡ് രൂപം കൊള്ളുന്നുണ്ടോ എന്നത് ലായനിയിലെ അമോണിയയുടെ സാന്ദ്രതയെ ആശ്രയിച്ചിരിക്കുന്നു. 1.52 M അമോണിയ ലായനിയിലെ സിൽവർ ഓക്സൈഡ് നൈട്രൈഡിലേക്ക് എളുപ്പത്തിൽ പരിവർത്തനം ചെയ്യപ്പെടുന്നു. എന്നാൽ,  0.76 M ലായനിയിലെ സിൽവർ ഓക്സൈഡ് നൈട്രൈഡായി മാറുന്നില്ല.  സിൽവർ ഓക്സൈഡ് വരണ്ട അമോണിയയുമായി പ്രതിപ്രവർത്തിക്കുമ്പോഴും Ag3N ഉണ്ടാവാം. വരണ്ട  സിൽവർ നൈട്രൈഡ് കൂടുതൽ അപകടകരമാണ്. ഡ്രൈ സിൽവർ നൈട്രൈഡ് ഒരു കോൺടാക്റ്റ് സ്ഫോടകവസ്തുവാണ്, അത് വളരെച്ചെറിയ സ്പർശത്തിന്റെ ഫലമായിപ്പോലും പൊട്ടിത്തെറിച്ചേക്കാം.  നനഞ്ഞാലും  ഇത് സ്ഫോടനാത്മകമാണെങ്കിലും,  ശേഷി കുറവാണ്.  സംയുക്തത്തിന്റെ നനഞ്ഞ നിക്ഷേപങ്ങളിൽ സ്ഫോടനങ്ങൾ താരതമ്യേന കുറവാണ്. അതിന്റെ ദീർഘകാല അസ്ഥിരത കാരണം, Ag3N ന്റെ  നിക്ഷേപങ്ങൾക്ക് കാലക്രമേണ അവയുടെ സംവേദനക്ഷമത നഷ്ടപ്പെടുന്നു.  

സിൽവർ നൈട്രൈഡ് പരലുകൾ കണ്ടെയ്നർ ചുവരുകളിൽ കണ്ണാടി പോലുള്ള നിക്ഷേപങ്ങളായി പ്രത്യക്ഷപ്പെടാം. നേർപ്പിച്ച അമോണിയ അല്ലെങ്കിൽ സാന്ദ്രീകൃത അമോണിയം കാർബണേറ്റ് ലായനി ഉപയോഗിച്ച് ഈ നിക്ഷേപങ്ങൾ ലയിപ്പിച്ച് നീക്കംചെയ്ത് സ്ഫോടന അപകടം ഒഴിവാക്കുന്നു.   

## ഈ പദത്തിന്റെ മറ്റ് ഉപയോഗങ്ങൾ
"സിൽവർ നൈട്രൈഡ്" എന്ന പേര് ചിലപ്പോൾ സിൽവർ മെറ്റൽ, സിലിക്കൺ നൈട്രൈഡ് എന്നിവയുടെ നേർത്ത പാളികൾ അടങ്ങുന്ന പ്രതിഫലന കോട്ടിംഗിനെ വിവരിക്കാനും ഉപയോഗിക്കുന്നു. ഈ പദാർത്ഥം സ്ഫോടനാത്മകമല്ല, യഥാർത്ഥ സിൽവർ നൈട്രൈഡുമല്ല.   കോട്ട് മിററുകളും ഷോട്ട്ഗണുകളും ഇത് ഉപയോഗിക്കുന്നു.   

## ഇതും കാണുക

* സിൽവർ അസൈഡ് 

## പരാമർശങ്ങൾ

വർഗ്ഗം:സ്ഫോടക രാസവസ്തുക്കൾ
വർഗ്ഗം:സിൽവർ സംയുക്തങ്ങൾ
വിസ്ലോ ദ്വീപ്

അമേരിക്കൻ ഐക്യനാടുകളിലെ സംസ്ഥാനമായ അലാസ്കയിലെ കിഴക്കൻ അലൂഷ്യൻ ദ്വീപു വിഭാഗത്തിലെ ഫോക്സ് ദ്വീപസമൂഹത്തിലെ ഒരു ദ്വീപാണ് **വിസ്ലോ ദ്വീപ്** . ഈ ദ്വീപിന് ഏകദേശം 520 അടി (160 മീറ്റർ) വീതിയുണ്ട്. ഉനലാസ്ക ദ്വീപിന്റെ വടക്കേ തീരത്തായി വിസ്ലോ മുനമ്പിനും ചീർഫുൾ മുനമ്പിനും ഇടയിലായി സ്ഥിതിചെയ്യുന്ന റീസ് ബേയിലാണ് ഈ ദ്വീപ് സ്ഥിതിചെയ്യുന്നത്. ഡച്ച് ഹാർബറിന്റെ വടക്കുപടിഞ്ഞാറായി 18.2 കിലോമീറ്റർ അകലെയാണിത്. 1888 ൽ യുഎസ് ബ്യൂറോ ഓഫ് ഫിഷറീസ് ആണ് ഈ ദ്വീപിന് വിസ്ലോ ദ്വീപ് എന്ന് നാമകരണം ചെയ്തത്. 
## പരാമർശങ്ങൾ

## പുറത്തേക്കുള്ള കണ്ണികൾ

* 
വർഗ്ഗം:അലാസ്കയിലെ ദ്വീപുകൾ
ഗവ.വി.എച്ച്.എസ്.എസ്. പൊൻകുന്നം

കോട്ടയം ജില്ലയിൽ കാഞ്ഞിരപ്പള്ളി നിയോജകമണ്ഡലത്തിലെ ഒരു സർക്കാർ വിദ്യാലയമാണ് ഗവൺമെന്റ് വൊക്കേഷണൽ ഹയർ സെക്കണ്ടറി സ്കൂൾ പൊൻകുന്നം.
## ചരിത്രം
1957-ൽ കെ.വി.ഹൈസ്കൂൾ സമരത്തെതുടർന്ന് നിരാശ്രയരായ അധ്യാപകരെയും വിദ്യാർത്ഥികളേയും സംരക്ഷിക്കാൻ അന്നത്തെ വിദ്യാഭ്യാസമന്ത്രി മുണ്ടശ്ശേരി മാസ്റ്ററുടെ പ്രത്യേക നിർദ്ദേശപ്രകാരം നിലവിൽ വന്നതാണ് ഈ സ്കൂൾ. 
## ഭൗതിക സൗകര്യങ്ങൾ
## മികവിന്റെ കേന്ദ്രം
2020 ൽ ഈ സ്കൂൾ മികവിന്റെ കേന്ദ്രമായി ഉയർത്തപ്പെട്ടു. ഹയ‍ർ സെക്കണ്ടറി വിഭാഗത്തിന് പുതിയ കെട്ടിടം, സംസ്‌ഥാന സർക്കാരിന്റെ പൊതു വിദ്യാഭ്യാസ സംരക്ഷണ യജഞം പദ്ധതിയിൽ ഉൾപ്പെടുത്തിയാണ് ഈ പൊതു വിദ്യാലയം മികവിന്റെ കേന്ദ്രമായത്‌. ഇതിന്റെ ഉദ്ഘാടനം, 2020 സെപ്റ്റംബർ 9 ന്  കൈറ്റ് വിക്ടേർസ് ചാനൽ വ‍ഴി ഓൺ  ലൈനായി മുഖ്യമന്ത്രി പിണറായി വിജയൻ നിർവഹിച്ചു. ഒരു നിയോജക മണ്ഡലത്തിൽ നിന്നും ഒരു സ്കൂൾ എന്ന നിലയിൽ 140 സ്‌കൂളുകളെ മികവിന്റെ കേന്ദ്രങ്ങളായി ഉയർത്തുന്ന പദ്ധതിയിൽ ഉൾപ്പെട്ടതാണ് ഈ സ്കൂൾ. സ്കൂൾ എച്ച്​.എസ്​.എസ്​ ബ്ലോക്കിൽ ആറ്​ ക്ലാസ് റൂമുകൾ, പ്രിൻസിപ്പൽ റൂം, സ്​റ്റാഫ് റൂം, കമ്പ്യൂട്ടർ ലാബ്, ഫിസിക്സ്, കെമിസ്ട്രി, ബോട്ടണി, സുവോളജി ലാബുകൾ, സെപ്റ്റിക് ടാങ്ക്, 10 ​ശുചിമുറി എന്നി പൂർത്തിയാക്കി. ഹൈസ്കൂൾ ബ്ലോക്കി​െൻറ നിർമാണം പുരോഗമിക്കുകയാണ്​. സർക്കാർ അനുവദിച്ച അഞ്ചുകോടിയും എൻ. ജയരാജ്​ എം.എൽ.എയുടെ 1.8 കോടിയും ഉൾപ്പെടെ 6.8 കോടി ഉപയോഗിച്ചാണ്​ നിർമാണം. ജില്ലയിലെ മറ്റ് നിയോജക മണ്ഡലങ്ങളിലും സ്കൂളുകളുടെ നിർമാണം ഡിസംബറോടെ പൂർത്തിയാകും. 

## അവലംബം


വർഗ്ഗം:സർക്കാർ വിദ്യാലയങ്ങൾ
വർഗ്ഗം:ഇടുക്കി ജില്ലയിലെ വിദ്യാലയങ്ങൾ
വർഗ്ഗം:മികവിന്റെ കേന്ദ്രങ്ങളായി തെരഞ്ഞെടുക്കപ്പെട്ട വിദ്യാലയങ്ങൾ
അക്വ വിറ്റ

വലത്ത്‌|ലഘുചിത്രം| 1512-ൽ ഹൈറോണിമസ് ബ്രൺ‌സ്വിഗ് എഴുതിയ ''ലിബർ ഡി'' ആർട്ട് ഡിസ്റ്റിലാൻഡിയിൽ നിന്നുള്ള അക്വാ വിറ്റെയ്ക്കുള്ള വാറ്റിയെടുക്കൽ ഉപകരണത്തിന്റെ ചിത്രീകരണം.
എത്തനോളിന്റെ ഒരു പൂരിത ജലീയ ലായനിയുടെ പുരാതനനാമമാണ് ***അക്വ വിറ്റ*** ( "water of life" എന്നതിന്റെ  ലാറ്റിൻ ). ഈ പദം മധ്യകാലഘട്ടത്തിലും നവോത്ഥാന കാലത്തും വ്യാപകമായി ഉപയോഗിച്ചിരുന്നുവെങ്കിലും അതിന്റെ ഉത്ഭവം വളരെക്കാലം മുൻപുതന്നെയായിരുന്നു. പുരാതന റോം കീഴടക്കിയ പ്രദേശങ്ങളിലുടനീളം ഈ ലാറ്റിൻ പദം  വൈരുദ്ധ്യാത്മക രൂപങ്ങളിൽ കാണപ്പെടുന്നു. സാധാരണയായി, സ്വേദനം നടത്തിയുണ്ടാക്കുന്ന ഉൽപ്പന്നങ്ങളെ ***അക്വ വിറ്റ*** എന്ന പദം കൊണ്ട് വിശേഷിപ്പിരുന്നുവെങ്കിലും, പിന്നീട്,   ലഹരിപാനീയങ്ങളെ ഉദ്ദേശിച്ചാണ് ഉപയോഗിക്കപ്പെട്ടത്. 

വീഞ്ഞ് വാറ്റിയാണ് *അക്വാ വീറ്റ* സാധാരണയായി തയ്യാറാക്കിയിരുന്നത്. ഇംഗ്ലീഷിൽ   ഇതിനെ "സ്പിരിറ്റ്സ് ഓഫ് വൈൻ" എന്ന് വിളിക്കാറുണ്ട്.   

## ഇതും കാണുക

*ആൽകെമി
**[[Aqua regia|അക്വാ റീജിയ]]*
*വിസ്കി

## അവലംബം

*          

## ബാഹ്യ ലിങ്കുകൾ

* TheFreeDictionary.com ൽ നിന്നുള്ള "അക്വാ വീറ്റ " നിർവചനം 
വർഗ്ഗം:ആൽകെമിക്കൽ പദാർത്ഥങ്ങൾ
വർഗ്ഗം:മദ്യം
കാറ്റി, മാലി

ആഫ്രിക്കൻ രാജ്യമായ മാലിയിലെ ഒരു പട്ടണമാണു **കാറ്റി**. മാലിയുടെ തലസ്ഥാമനായ ബാമാകോയിൽ നിന്ന് 15 കിലോമീറ്റർ വടക്ക് പടിഞ്ഞാറ് മാറി കൗലി കോരോ പ്രവിശ്യയിലാണ് ഈ പട്ടണം സ്ഥിതി ചെയ്യുന്നത്. ഡാക്കർ - നൈഗർ റയില്പാത കാറ്റിയിലൂടെ കടന്നുപോകുന്നു. സമുദ്രനിരപ്പിൽ നിന്നും 481 മീറ്റർ ഉയരത്തിൽ നിലകൊള്ളുന്ന ഈ പട്ടണത്തിൽ 1, 15,000 ആളുകൾ താമസിക്കുന്നു.
## അവലംബം

വർഗ്ഗം:മാലിയിലെ നഗരങ്ങൾ
വർഗ്ഗം:ആഫ്രിക്കയിലെ പട്ടണങ്ങൾ
ജി.എച്ച്.എസ്.എസ്. തൃക്കൊടിത്താനം

കോട്ടയം ജില്ലയിൽ ചങ്ങനാശ്ശേരി നിയോജകമണ്ഡലത്തിലെ ഒരു സർക്കാർ വിദ്യാലയമാണ് **ഗവൺമെന്റ് ഹയർ സെക്കണ്ടറി സ്കൂൾ** **തൃക്കൊടിത്താനം**. 

## ചരിത്രം
1854 ലാണ് ഈ സ്കൂൾ സ്ഥാപിച്ചത്.

## ഭൗതിക സൗകര്യങ്ങൾ
പുതിയ കെട്ടിടത്തിന്റെ താഴത്തെ നിലയിൽ നാല് ക്ലാസ് റൂം, എച്ച്.എം., പ്രിൻസിപ്പൽ എന്നിവർക്ക് ഓഫീസ് മുറി, ലൈബ്രറി ഹാൾ, ആൺകുട്ടികൾക്കും പെൺകുട്ടികൾക്കും ശൗചാലയം, ഒന്ന്, രണ്ട് നിലകളിൽ ഒൻപത് ക്ലാസ് റൂം ലാബ്, വിശ്രമമുറി, ശൗചാലയം. ഹയർ സെക്കൻഡറി വിഭാഗത്തിന്റെ പുതിയ കെട്ടിടത്തിൽ മൂന്ന് ക്ലാസ് റൂം, സ്റ്റാഫ് റൂം, വൈകല്യമുള്ള കുട്ടികൾക്കായി പ്രത്യേക ശൗചാലയം, ആൺകുട്ടികൾക്കും പെൺകുട്ടികൾക്കും ബാത്ത്റൂമുകൾ.

അഡ്മിനിസ്ട്രേറ്റീവ് ബ്ലോക്ക്, ഹൈസ്‌കൂൾ ബ്ലോക്ക്, ഹയർ സെക്കൻഡറി ബ്ലോക്ക്, എൽ.പി.- പ്രീപ്രൈമറി ഉൾപ്പെടുന്ന പദ്ധതിയാണ് പൂർത്തിയായത്. ഡിജിറ്റിലൈസ് ചെയ്ത ക്ലാസ് മുറികൾ, ലാബ്, ലൈബ്രറി, ഓഫീസ് എന്നിവ അടങ്ങിയ മൂന്ന് നിലകളുള്ള അഡ്മിനിസ്ട്രേഷൻ ബ്ലോക്ക് നിർമ്മിച്ചു.

## മികവിന്റെ കേന്ദ്രം
2020 ൽ ഈ സ്കൂൾ മികവിന്റെ കേന്ദ്രമായി ഉയർത്തപ്പെട്ടു. സംസ്‌ഥാന സർക്കാരിന്റെ പൊതു വിദ്യാഭ്യാസ സംരക്ഷണ യജഞം പദ്ധതിയിലാണ്  ഈ പൊതു വിദ്യാലയം മികവിന്റെ കേന്ദ്രമായത്‌. ഇതിന്റെ ഉദ്ഘാടനം, 2020 സെപ്റ്റംബർ 9 ന്  കൈറ്റ് വിക്ടേർസ് ചാനൽ വ‍ഴി ഓൺ  ലൈനായി മുഖ്യമന്ത്രി പിണറായി വിജയൻ നിർവഹിച്ചു. ഒരു നിയോജക മണ്ഡലത്തിൽ നിന്നും ഒരു സ്കൂൾ എന്ന നിലയിൽ 140 സ്‌കൂളുകളെ മികവിന്റെ കേന്ദ്രങ്ങളായി ഉയർത്തുന്ന പദ്ധതിയിൽ ഉൾപ്പെട്ടതാണ് ഈ സ്കൂൾ.കിഫ്ബിയിൽനിന്ന്‌ അഞ്ചുകോടി രൂപയും അഞ്ച് കോടിയും സി.എഫ്. തോമസ്, എം.എൽ.എ. ഫണ്ടിൽ നിന്ന്‌ അനുവദിച്ച ഒരുകോടി രൂപയും ജില്ലാ പഞ്ചായത്ത് അനുവദിച്ച ഒരുകോടി രൂപയും തൃക്കൊടിത്താനം ഗ്രാമപ്പഞ്ചായത്ത്, പി.ടി.എ., സ്കൂൾ സംരക്ഷണ സമിതി എന്നിവയുടെ നേതൃത്വത്തിൽ പിരിച്ചെടുത്ത തുക, ഹയർ സെക്കൻഡറി വിഭാഗത്തിൽ സയൻസ് ബ്ലോക്കിനായി 84.5 ലക്ഷം രൂപ. ജില്ലാ പഞ്ചായത്ത് അംഗം വി.കെ.സുനിൽകുമാറിന്റെ ഫണ്ടിൽ നിന്ന്‌ രണ്ടുഘട്ടങ്ങളിലായി 30 ലക്ഷം രൂപ, തൃക്കൊടിത്താനം ഗ്രാമപ്പഞ്ചായത്തിൽ നിന്ന്‌ 17 ലക്ഷം രൂപ, മാടപ്പള്ളി ബ്ലോക്ക് പഞ്ചായത്തിൽ നിന്ന്‌ 10 ലക്ഷം രൂപ, സ്‌കൂൾ നവീകരണങ്ങൾക്കായി മുഴുവൻ പഞ്ചായത്തുകളിൽ നിന്നുമായി 20 ലക്ഷം രൂപ. ആകെ 7.60 കോടിയുടെ പദ്ധതിയാണ് മികവിന്റെ കേന്ദ്രമായി ഉയർത്താനായി ചെലവഴിച്ചത്.

## സായാഹ്നഭക്ഷണം പദ്ധതി
തൃക്കൊടിത്താനം ജനമൈത്രി പോലീസിന്റെ നേതൃത്വത്തിൽ തൃക്കൊടിത്താനം ഹൈസ്‌കൂൾ ആൻഡ് ഹയർ സെക്കൻഡറി സ്കൂൾ വിദ്യാർഥികൾക്കായി സായാഹ്ന ഭക്ഷണം നൽകുന്ന പദ്ധതി നടക്കുന്നുണ്ട്. ജില്ലാ പഞ്ചായത്ത് അംഗമായ വി.കെ. സുനിൽകുമാറിന്റെ നേതൃത്വത്തിൽ സ്കൂൾ പി.ടി.എ.യും ജനകീയ സ്കൂൾ സംരക്ഷണ സമിതിയുമാണ് നിർമാണപ്രവർത്തനങ്ങൾക്ക് മേൽനോട്ടം വഹിക്കുന്നത്.

## അവലംബം


വർഗ്ഗം:കോട്ടയം ജില്ലയിലെ സർക്കാർ വിദ്യാലയങ്ങൾ
വർഗ്ഗം:മികവിന്റെ കേന്ദ്രങ്ങളായി തെരഞ്ഞെടുക്കപ്പെട്ട വിദ്യാലയങ്ങൾ
പി.എം. സതീഷ്

ഇന്ത്യൻ ഫിലിം സൗണ്ട് ഡിസൈനർ, സൗണ്ട് എഡിറ്റർ, മിക്സർ എന്നീ നിലകളിൽ ശ്രദ്ധേയനാണ് **പി എം സതീഷ്** . ''കുമാർ ടോക്കീസ്'' എന്ന ചലച്ചിത്രത്തിലെ അദ്ദേഹത്തിന്റെ പ്രവർത്തനത്തിന് മികച്ച ശബ്ദ റെക്കോർഡിംഗിനും ഡിസൈനിനുമുള്ള ദേശീയ അവാർഡ് 1999 ൽ ലഭിച്ചു.  ഹോളിവുഡ്, ഹിന്ദി, തെലുങ്ക്, തമിഴ്, മലയാളം ചിത്രങ്ങളിൽ പ്രവർത്തിച്ചിട്ടുണ്ട്. മാമാങ്കം (2019), ഒടിയൻ, മാസ്റ്റർപീസ്, സ്കൂൾ ബസ്, എന്നീ ചലച്ചിത്രങ്ങളുടെ സൗണ്ട് ഡിസൈൻ സതീഷിന്റെയായിരുന്നു. 

## ജീവചരിത്രം
കേരളത്തിൽ ജനിച്ച  അദ്ദേഹം  ഫിലിം ആൻഡ് ടെലിവിഷൻ ഇൻസ്റ്റിറ്റ്യൂട്ട് ഓഫ് ഇന്ത്യ  പൂനെയിൽ നിന്ന് ബിരുദം നേടി.  നിരവധി ഡോക്യുമെന്ററികൾക്കു ശബ്ദ ഡിസൈനറായി പ്രവർത്തിച്ചിട്ടുണ്ട്. ബിബിസി, ചാനൽ 4, നാഷണൽ ജ്യോഗ്രാഫിക്, കാനഡ നാഷണൽ ഫിലിം ബോർഡ്  തുടങ്ങിയവർ നിർമ്മിച്ച ഡോക്യുമെന്ററികൾക്കും ഫീച്ചർ ഫിലിമുകൾക്കും ശബ്ദഡിസൈനറായി പ്രവർത്തിച്ചു.  15 പാർക്ക് അവന്യൂ, ഡ്രീമിംഗ് ലാസ,   മംഗൽ പാണ്ഡെ, ദ റൈസിംഗ് ആൻഡ്  ഫക്കീർ ഓഫ് വെനീസ് തുടങ്ങിയ ചിത്രങ്ങളുടെ സൗണ്ട് റെക്കോർഡിസ്റ്റായിരുന്നു.  ആറ് വർഷക്കാലം തത്സമയ സംഗീത പരിപാടികളിലും പ്രക്ഷേപണത്തിലും ശബ്ദത്തിനായി എംടിവി ഇന്ത്യയ്ക്കായി പ്രത്യേക കരാർ അദ്ദേഹം വഹിച്ചു.  ചീഫ് സൗണ്ട് ഡിസൈനറും ഫയർഫ്ലൈസ് പോസ്റ്റ് സൗണ്ടിന്റെ സ്ഥാപകനുമാണ്. ലൊക്കേഷൻ സൗണ്ട്, സൗണ്ട് ഡിസൈൻ എന്നിവയിൽ രണ്ട് പതിറ്റാണ്ടിലേറെ പരിചയമുണ്ട്. സ്കൂബ ലൊക്കേഷൻ സൗണ്ട് സ്ഥാപിച്ചു, ഹൈ എൻഡ് ലൊക്കേഷൻ സൗണ്ട് ഉപകരണങ്ങളും ഒരു ഡസൻ ഫ്രീലാൻസ് സൗണ്ട് റെക്കോർഡിസ്റ്റുകളും അദ്ദേഹത്തിന്റെ മാർഗ്ഗനിർദ്ദേശത്തിൽ പ്രവർത്തിക്കുന്നു. പോസ്റ്റ് ഡബ്ബിംഗിന് സമയമില്ലാത്ത ഡോക്യുമെന്ററികൾക്കും ടെലിവിഷനുമായി ലൊക്കേഷൻ ശബ്‌ദം റെക്കോർഡുചെയ്യാൻ ഈ സജ്ജീകരണം സ്കൂബയെ അനുവദിച്ചു.  ഡ്രീമിംഗ് ലാസ എന്ന സിനിമയ്ക്കായി മൾട്ടി ട്രാക്ക് ഹാർഡ് ഡിസ്ക് അടിസ്ഥാനമാക്കിയുള്ള റെക്കോർഡിംഗിനായി ഹിമാലയത്തിലെ ലൊക്കേഷനിൽ പ്രോ ടൂളുകൾ ഉപയോഗിച്ചു. 

എസ്.എസ് രാജമൗലിയുടെ *[[ബാഹുബലി : ദ ബിഗിനിങ്|ബാഹുബലി]]* എന്ന ചിത്രത്തിനു വേണ്ടി പ്രവർത്തിച്ചു. ഡയലോഗ് ഡെലിവറി അതിനനുസരിച്ച് പരിഷ്കരിക്കേണ്ടതിനാൽ സമന്വയ ശബ്‌ദം ഉപയോഗിച്ച് ഷൂട്ടിംഗ് എന്ന ആശയം ഞങ്ങൾ ഉപേക്ഷിച്ചു. ആംബിയന്റ് ശബ്‌ദം റെക്കോർഡുചെയ്യുന്നതിന് സൗണ്ട് ഡിസൈൻ ടീം സെറ്റിലുടനീളം വിവിധ തരം മൈക്രോ ഫോണുകൾ ഉൾപ്പെടുത്തുന്നു, ഇത് ചിത്രത്തിന് സ്വാഭാവിക അനുഭവം നൽകും. ഇത് ആവശ്യമാണ്, കാരണം ഈ ശബ്ദങ്ങളിൽ ചിലത് വിപണിയിൽ ലഭ്യമല്ല. ഇത് എല്ലാവർക്കുമുള്ള വെല്ലുവിളിയാണ് ".  

## ഫിലിമോഗ്രാഫി

## അവലംബം

## പുറം കണ്ണികൾ

* M., Athira (20 April 2012). "മികച്ച വിജയം" . ദി ഹിന്ദു .  
* M., Athira (20 April 2012). "മികച്ച വിജയം" . ദി ഹിന്ദു . 
* ഫയർ‌ഫ്ലൈ പോസ്റ്റ് സൗണ്ട് വെബ്‌സൈറ്റിലെ പ്രധാനമന്ത്രി സതീഷ് പ്രൊഫൈൽ 
* ബാഹുബലി 
* ഫാൻ‌ഡാങ്കോയിലെ പ്രധാനമന്ത്രി സതീഷ് 
വർഗ്ഗം:ജീവിച്ചിരിക്കുന്നവർ
വർഗ്ഗം:ശബ്ദസാങ്കേതികവിദ്യാ വിദഗ്ദ്ധർ
വർഗ്ഗം:ചലച്ചിത്ര ശബ്ദലേഖകർ
വർഗ്ഗം:കണ്ണൂർ ജില്ലയിൽ ജനിച്ചവർ
ഇൻഫന്റ മാർഗരറ്റ തെരേസ ഇൻ എ വൈറ്റ് ആന്റ് സിൽവർ ഡ്രെസ്

1656-ൽ ഡിയെഗോ വെലാസ്ക്വെസ് വരച്ച ചിത്രമാണ് **ഇൻഫന്റ മാർഗരറ്റ തെരേസ ഇൻ എ വൈറ്റ് ആന്റ് സിൽവർ ഡ്രെസ്** അല്ലെങ്കിൽ  **ഇൻഫന്റ മാർഗരിറ്റ  ഇൻ എ വൈറ്റ് ഡ്രെസ്.** സ്പെയിനിലെ മാർഗരറ്റ് തെരേസയുടെ അഞ്ച് ചിത്രങ്ങളിൽ ഒന്ന് ആണിത്. 

ചിത്രകാരന്റെ അവസാന കാലഘട്ടത്തിൽ വരച്ച ചിത്രങ്ങളിലൊന്നാണിത്. ലാസ് മെനിനാസിന് ശേഷം മാർഗരറ്റ് തെരേസയെ ഈ ചിത്രത്തിലെപ്പോലെ സമാനമായ വസ്ത്രത്തിൽ വരച്ചതായി മാർട്ടിൻ വാർൺകെ വാദിക്കുന്നു. ഈ ചിത്രം മാർഗരിറ്റയുടെ ഭാവി ഭർത്താവും ഭാവി വിശുദ്ധ റോമൻ ചക്രവർത്തിയുമായ ലിയോപോൾഡ് ഒന്നാമനായി വിയന്നയിലേക്ക് അയച്ച ചിത്രങ്ങളിലൊന്നായിരുന്നു. ഇപ്പോൾ വിയന്നയിലെ കുൻസ്റ്റിസ്റ്റോറിസ് മ്യൂസിയത്തിൽ ഈ ചിത്രം തൂക്കിയിരിക്കുന്നു.
## അവലംബം


വർഗ്ഗം:1656-ലെ പെയിന്റിംഗുകൾ
കാലചക്രം (2002 ചലച്ചിത്രം)

സിദ്ദിഖ്, ഷിജു, ദേവൻ, അശ്വതി എന്നിവർ പ്രധാന കഥാപാത്രങ്ങളെ അവതരിപ്പിച്ച സോനു ശിശുപാൽ സംവിധാനം ചെയ്ത 2002 ലെ മലയാള സയൻസ് ഫിക്ഷൻ ചിത്രമാണ് ***കാലചക്രം*** .   

## കഥ
1945 ൽ, അഡോൾഫ് ഹിറ്റ്ലറുടെ മരണത്തിന് മുമ്പ്, അദ്ദേഹത്തിന്റെ കോശങ്ങൾ ഭാവിയിലേയ്ക്കായി സൂക്ഷിച്ചുവെച്ചു. ആ കോശങ്ങൾ കൊണ്ട് ക്ലോൺ ഉണ്ടാക്കുകയും എഡി 2005 ൽ ഹിറ്റ്ലറെ പുനഃസൃഷ്‌ടിക്കാനും മരണത്തിനു ആറു പതിറ്റാണ്ടിനുശേഷം അദ്ദേഹത്തിനെ പൂർവാവസ്ഥയിലാക്കാനും ഇന്ത്യ നയിക്കുന്ന ഒരു പുതിയ നാസി ലോകക്രമം സൃഷ്ടിക്കാനും  ശ്രമിക്കുന്നു. 

## അഭിനേതാക്കൾ

* സിദ്ദിഖ് - രാജീവ് ജോർജ് (Defence Intelligence Officer)
* ദേവൻ - നാനാജി
* Shiju - അഗ്നിവേശ്
* Jagadish - ഗണപതി സ്വാമി
* ബെൻസി മാത്യൂസ് - അബ്ദുൽ ഖാദർ 
* അശ്വതി - ഗായത്രി/ഗോൾഡ
* ബിന്ദു രാമകൃഷ്ണൻ - പ്രശാന്തിന്റെ അമ്മ
* എം എസ് തൃപ്പൂണിത്തറ - ചീഫ് എഡിറ്റർ/വീണയുടെ അച്ഛൻ
* നീലം -വീണ
* പ്രശാന്തമേനോൻ - രേണുക ജോർജ്ജ്
* വിജയൻ പെരിങ്ങോട് - യോഗി ദേവചൈതന്യ/പരമേശ്വരൻ
* ജയസൂര്യ - പ്രശാന്തിന്റെ സുഹൃത്ത്
* എം കെ വാര്യർ - അംബുജാക്ഷൻ മന്ത്രി

## അവലംബങ്ങൾ

## പുറത്തേക്കുള്ള കണ്ണികൾ

* 
വർഗ്ഗം:2002-ൽ പുറത്തിറങ്ങിയ മലയാളചലച്ചിത്രങ്ങൾ
ഡോ. എ.പി.ജെ. അബ്ദുൾ കലാം ജി.എച്ച്.എസ്.എസ്. തൊടുപുഴ

ഇടുക്കി ജില്ലയിൽ തൊടുപുഴ നിയോജകമണ്ഡലത്തിലെ ഒരു സർക്കാർ വിദ്യാലയമാണ് **ഡോ. എ.പി.ജെ. അബ്ദുൾ കലാം ജി.എച്ച്.എസ്.എസ് തൊടുപുഴ**.

## ചരിത്രം
1904 ലാണ്  ഈ വിദ്യാലയം സ്ഥാപിച്ചത്. തൊടുപുഴ ശ്രീകൃഷ്ണസ്വാമി ദേവസ്വം വക സ്ഥലം പാട്ടമായ് കൈവശം വച്ചിരുന്ന ഏറത്ത് മാധവി വാരസ്യാർ നല്കിയ 
സ്ഥലത്ത് തിരുവിതാംകൂർ മഹാരാജാവ്  സ്കൂളിനായി കെട്ടിടം പൂർത്തീകരിച്ചു നല്കിയത്.  1949 വരെ ലോവർ പൈമറി സ്കൂളായി പ്രവർത്തിപ്പിച്ചു. 1950 ൽ ഈ വിദ്യാലയം അപ്പർ പ്രൈമറി സ്കൂളായി. പെൺ കുട്ടികൾക്ക് മാത്രമായിരുന്നു പ്രവേശനം. 1974 ൽ ഹൈസ് കൂളായും 1998 ൽ ഹയർസെക്കന്ററി സ്കൂളായും ഉയർന്നു.  ഹയർ സെക്കണ്ടറി വിഭാഗത്തിൽ 10 ബാച്ചുകളിലായി 600 വിദ്യാർത്ഥികളും ഹൈസ്‌കൂൾ വിഭാഗത്തിൽ 159 കുട്ടികളുമാണിവിടെ പഠിക്കുന്നത്.

## ഭൗതിക സൗകര്യങ്ങൾ
രണ്ടര ഏക്കർ ഭൂമിയിലാണ് വിദ്യാലയം സ്ഥിതി ചെയ്യുന്നത്. ഹൈസ്കൂളിന് 3 കെട്ടിടങ്ങളിലായി 13ക്ലാസ് മുറികളുണ്ട്. 

## മികവിന്റെ കേന്ദ്രം
2020 ൽ ഈ സ്കൂൾ മികവിന്റെ കേന്ദ്രമായി ഉയർത്തപ്പെട്ടു. സംസ്‌ഥാന സർക്കാരിന്റെ പൊതു വിദ്യാഭ്യാസ സംരക്ഷണ യജഞം പദ്ധതിയിലാണ്  ഈ പൊതു വിദ്യാലയം മികവിന്റെ കേന്ദ്രമായത്‌. ഇതിന്റെ ഉദ്ഘാടനം, 2020 സെപ്റ്റംബർ 9 ന്  കൈറ്റ് വിക്ടേർസ് ചാനൽ വ‍ഴി ഓൺ  ലൈനായി മുഖ്യമന്ത്രി പിണറായി വിജയൻ നിർവഹിച്ചു. ഒരു നിയോജക മണ്ഡലത്തിൽ നിന്നും ഒരു സ്കൂൾ എന്ന നിലയിൽ 140 സ്‌കൂളുകളെ മികവിന്റെ കേന്ദ്രങ്ങളായി ഉയർത്തുന്ന പദ്ധതിയിൽ ഉൾപ്പെട്ടതാണ് ഈ സ്കൂൾ. കിഫ്ബി പദ്ധതിയിൽ ഉൾപ്പെടുത്തി അഞ്ച് കോടി രൂപാ മുതൽ മുടക്കിൽ നിർമ്മാണം പൂർത്തിയാക്കിയ ബഹുനില കെട്ടിടത്തിൽ ആധുനിക ഹൈടെക് സൗകര്യങ്ങളാണ് തയ്യാറാക്കിയിരിക്കുന്നത്. മൂന്ന് നില കെട്ടിടത്തിൽ രണ്ട് നില ഹൈസ്‌കൂളിനായും ഒരു നില ഹയർ സെക്കണ്ടറിക്കായുമാണ് നിർമിച്ചിരിക്കുന്നത്. 24 ഹൈടെക്ക് ക്ലാസ് മുറികൾ മൂന്ന് നിലകളിയായി സജ്ജമാക്കിയിട്ടുണ്ട്. ആൺകുട്ടികൾക്കും പെൺകുട്ടികൾക്കുമായി ആറെണ്ണം വീതം ശുചി മുറികളുമുണ്ട്. ഇവിടെ ഷവർ, വാഷ്ബേസിൻ, യൂറോപ്യൻ ക്ലോസറ്റ് തുടങ്ങിയുള്ള സൗകര്യങ്ങളാണ് ഉൾപ്പെടുത്തിയിരിക്കുന്നത്. ഇത് കൂടാതെ അംഗവൈകല്യമുള്ളവർക്കും ശാരീരികാവശതയുള്ളവർക്കുമായി പ്രത്യേകം ശുചിമുറികളും ഒരുക്കിയിട്ടുണ്ട്. ഇവിടെ പ്രത്യേക ഉപകരണങ്ങളാണ് സജ്ജീകരിച്ചിരിക്കുന്നത്.  സ്‌കൂളിലെ സ്‌കൗട്ട് ആൻഡ് ഗൈഡ്, എൻ.എസ്.എസ്. എന്നിവക്കായും പ്രത്യേകം സൗകര്യങ്ങൾ പുതിയ കെട്ടിടത്തിലുണ്ട്.

## അവലംബം


വർഗ്ഗം:സർക്കാർ വിദ്യാലയങ്ങൾ
വർഗ്ഗം:ഇടുക്കി ജില്ലയിലെ വിദ്യാലയങ്ങൾ
വർഗ്ഗം:മികവിന്റെ കേന്ദ്രങ്ങളായി തെരഞ്ഞെടുക്കപ്പെട്ട വിദ്യാലയങ്ങൾ
ശകുന്തള പത്ര-ലേഖൻ

രാജാ രവിവർമ്മ വരച്ച 1876-ലെ ചിത്രമാണ് **ശകുന്തള പത്ര-ലേഖൻ.** കാമുകൻ ദുശ്യന്തന് ഒരു കത്തെഴുതിക്കൊണ്ട് ശകുന്തള പുല്ലിൽ കിടക്കുന്നതായി ചിത്രീകരിച്ചിരിക്കുന്നു. 1876 ലെ മദ്രാസ് ഫൈൻ ആർട്സ് എക്സിബിഷനിൽ രവിവർമ അവതരിപ്പിച്ചപ്പോൾ ഈ ചിത്രം പ്രശംസ നേടിയിരുന്നു. ബക്കിംഗ്ഹാം ഡ്യൂക്ക് ഏറ്റെടുത്ത ഈ ചിത്രം പിന്നീട് കാളിദാസന്റെ ശകുന്തളത്തിന്റെ ഇംഗ്ലീഷ് പരിഭാഷയിൽ ഉപയോഗിച്ചു. 
## ഇതും കാണുക
*രാജാ രവിവർമ്മ
*അതാ അച്ഛൻ വരുന്നു
*നായർ ലേഡി അഡോർണിംഗ് ഹെർ ഹെയർ
*റിക്ലൈനിങ് നായർ ലേഡി
*അതാ അച്ഛൻ വരുന്നു

## അവലംബം

വർഗ്ഗം:രാജാ രവിവർമ്മ
വർഗ്ഗം:സ്ത്രീകളുടെ ചിത്രങ്ങൾ
വർഗ്ഗം:ഇന്ത്യൻ പെയിന്റിംഗുകൾ
ലെൻസ് (ചെടി)

ഫാബേസീ കുടുംബത്തിലെ ഒരു ജനുസ്സാണ് ***ലെൻസ്*** . ഇവ ഭക്ഷ്യ വിത്തുകൾക്ക് പേരുകേട്ടതാണ്. ചെറിയ ഇലകളുള്ള, നിവർന്നുനിൽക്കുന്ന അല്ലെങ്കിൽ പിടിച്ച് കയറുന്ന നാല് സ്പീഷീസ് ചെടികൾ *ലെൻസിൽ* ഉണ്ട്. നാല് സ്പീഷീസുകളിൽ സാധാരണ ഭക്ഷണമായി ഉപയോഗിക്കുന്നത് മസൂർ പയറാണ് (*ലെൻസ് കുലിനാരിസ്*). 

## പരാമർശങ്ങൾ

വർഗ്ഗം:ഫാബേസീ
ലെൻസ് (വിവക്ഷകൾ)

ലെൻസ് എന്ന വാക്കിനാൽ താഴെപ്പറയുന്ന എന്തിനെയും വിവക്ഷിക്കാം.

## ഒപ്റ്റിക്സ്
* ലെൻസ്: പ്രകാശത്തെ കടത്തിവിടുകയും അപവർത്തിപ്പിക്കുകയും ചെയ്യുന്ന പ്രകാശികോപകരണം
* കണ്ണിന്റെ ലെൻസ് (ശരീരവിജ്ഞാനീയം)
* തിരുത്തൽ ലെൻസ്: ഹ്രസ്വദൃഷ്ടി, ദീർഘദൃഷ്ടി, അസ്റ്റിഗ്മാറ്റിസം, വെള്ളെഴുത്ത് പോലെയുള്ള അപവർത്തന ദോഷങ്ങൾ തിരുത്താൻ ഉപയോഗിക്കുന്ന ലെൻസുകൾ
** കോൺടാക്റ്റ് ലെൻസ്
* ക്യാമറ ലെൻസ്
## മറ്റ് ശാസ്ത്രങ്ങൾ
* ഗ്രാവിറ്റേഷനൽ ലെൻസ്
* ലെൻസ് (ചെടി)
* ലെൻസ് (ഭൂഗർഭശാസ്ത്രം)
* ലെൻസ് (ജ്യാമിതി): രണ്ട് ചാപങ്ങൾ അല്ലെങ്കിൽ വൃത്തഖണ്ഡങ്ങൾ ചേർന്നുണ്ടാകുന്ന ജ്യാമിതീയ രൂപം

## മറ്റുള്ളവ
* ഗൂഗിൾ ലെൻസ്
ഭാഷാ ദീപിക

സ്കൂൾ വിദ്യാർത്ഥികൾക്കായി തിരു-കൊച്ചി സർക്കാരുകളുടെ നിർദേശ പ്രകാരം 1955-ൽ പ്രസിദ്ധീകരിച്ച ഭാഷാവ്യാകരണ ഗ്രന്ഥമാണ് **ഭാഷാ ദീപിക.** സ്കൂൾ ക്ലാസുകളിലെ വിദ്യാർത്ഥികൾക്കായി രചിച്ച ഈ ഗ്രന്ഥത്തിന് രണ്ടു ഭാഗങ്ങളുണ്ട്.  ഒന്നാം പുസ്തകം പ്രൈമറി സ്കൂളുകളിലെ ഉയർന്ന ക്ലാസുകളിലേക്കും മിഡിൽ സ്കൂളുകളിലേക്കും വേണ്ടിയുള്ളതാണു്. രണ്ടാം പുസ്തകം ഹൈസ്കൂൾ ക്സാസ്സുകളിലേക്കും. ഒന്നാം പുസ്തകം ശൂരനാട്ടു കുഞ്ഞൻ പിള്ളയും രണ്ടാം പുസ്തകം ജി. ശങ്കരക്കുറുപ്പുമാണു് തയ്യാറാക്കിയിട്ടുള്ളതു്. 

## ഒന്നാം ഭാഗം - ഉള്ളടക്കം

## രണ്ടാം ഭാഗം - ഉള്ളടക്കം
വാക്യം, പദവിഭാഗം, വാക്യവിഭാഗം, ക്രിയ, ചിഹ്നനം, നാമം, ക്രിയാവിഭാഗം, സർവ്വനാമം, പ്രകൃതിയും പ്രത്യയവും, ലിംഗം, വചനം, വിഭക്തി, അക്ഷരമാല, വിശേഷണം, സന്ധി, സംസ്കൃത സന്ധിപ്രകരണം, പരാവർത്തനം, വാക്യവിഭാഗം, കാലം, പ്രകാരം, പ്രയോഗം, അനുപ്രയോഗം, നിഷേധം, പെരെച്ചം , വിനെയച്ചം, കേവലം , പ്രയോജകം, തദ്ധിതം, കാരകം, കൃത്തുകൾ, സംക്ഷേപണവും വിപുലനവും,  സമാസം, ഉദ്ഗ്രഥനം , ശൈലികൾ, അഭികഥനവും അനുകഥനവും, ലിപിവിന്യാസം, ഭാഷാശുദ്ധി, വ്യാകൃതി, ഉപന്യാസം, ചിഹ്നനം തുടങ്ങിയവയാണ് രണ്ടാം ഭാഗത്തിൽ വിശദമാക്കുന്നത്.

## അവലംബം


## പുറം കണ്ണികൾ

* ഭാഷാ ദീപിക - സായാഹ്ന പതിപ്പ്

വർഗ്ഗം:മലയാള വ്യാകരണ ഗ്രന്ഥങ്ങൾ
വർഗ്ഗം:പാഠപുസ്തകങ്ങൾ
നെടുമ്പുറം

കേരളത്തിലെ പത്തനംതിട്ട ജില്ലയിലെ തിരുവല്ലയിലെ ഒരു ഗ്രാമമാണ് **നെടുമ്പുറം**. ഇവിടെയാണ് 1931 ഏപ്രിൽ 28ന് ഫെഡറൽ ബാങ്ക് ലിമിറ്റഡ് (പഴയ ട്രാവൻകൂർ ഫെഡറൽ ബാങ്ക് ലിമിറ്റഡ് ) എന്നപേരിൽ പ്രവർത്തനമാരംഭിക്കുന്നത്.

## ജനസംഖ്യ
2001 ലെ കാനേഷുമാരി കണക്കെടുപ്പ് അനുസരിച്ച് ഇവിടത്തെ ജനസംഖ്യ 12,960 ആണ്. ഇതിൽ 6,202 പുരുഷന്മാരും 6,758 സ്ത്രീകളുമുണ്ട്.

## പ്രധാനപ്പെട്ട സ്ഥലങ്ങൾ

* പൊടിയാടി 
* പുളികീഴ് 
* ചത്തങ്കരി 
* ANC ജംഗ്ഷൻ 
* മണിപ്പുഴ 
*

## വിദ്യാഭ്യാസ സ്ഥാപനങ്ങൾ

* എൻ.പി.ജി.എച്ച്.എസ്.എസ് നെടുമ്പുറം 

## പരാമർശങ്ങൾ

വർഗ്ഗം:പത്തനംതിട്ട ജില്ലയിലെ ഗ്രാമങ്ങൾ
വർഗ്ഗം:Coordinates on Wikidata
കെയ്ൻ ടനാക

- 19 April 2022 ഇന്ന് ലോകത്തു ജീവിച്ചിരിക്കുന്നവരിൽ പ്രാമാണികമായി തെളിയിക്കപ്പെട്ട ഏറ്റവും പ്രായം കൂടിയ വ്യക്തിയാണ് 118 വയസ്സുള്ള ജപ്പാൻകാരിയായ ഇവർ.. 2019 മാർച്ച് ഒൻപതിന് 116 വർഷം 66  ദിവസം പ്രായമുള്ളപ്പോഴാണ് ജീവിച്ചിരിക്കുന്ന ഏറ്റവും പ്രായംകൂടിയ വ്യക്തിക്കുള്ള ഗിന്നസ് റെക്കോർഡ് ഇവർക്ക് ലഭിച്ചത്.

  
വർഗ്ഗം:ജീവിച്ചിരിക്കുന്നവർ
വർഗ്ഗം:1903-ൽ ജനിച്ചവർ
വർഗ്ഗം:Articles containing Japanese language text
വർഗ്ഗം:2022-ൽ മരിച്ചവർ